open-index/open-wikipedia-markdown huggingface dataset:
量詞

**量詞**（）係詞性一種，會掕住一隻名詞嘅詞語或詞綴，用嚟表示名詞所指事物「屬於咩種類」。加埋「**數詞**」，例如：一、二、三，就係**數量詞**，用嚟表示名詞嘅數同埋量。

量詞係用嚟連結數詞同埋名詞，本身冇意思，一定要同名詞或者實詞一齊用。量詞常見於東亞嘅語言，例如漢語、韓語、日語、越南話、泰語、孟加拉話、馬拉話... 等等，都會用到量詞。相比之下，歐洲語言就比較少用到量詞。

## 概論
以漢語為例，因為西方語言比較少有量詞呢個概念，當西洋人學漢語嘅時候會比較難理解。因為**個**形容嘅名詞比較多，學漢語嘅外國人好多時都用**個**去形容大部份名詞，出現**一個貓**或者**一個杯**（喺粵語中比較常用**隻**）等嘅短語。慢慢，反而係由呢班學漢語嘅西洋人掉返轉頭影響埋其他漢語使用者，令到**個**一詞有變成「萬能量詞」嘅趨勢。

量詞嘅例子：把、杯、本、部、張、個 

## 對比
因為唔同嘅地區，有時唔同語言或方言對同一個名詞都會用唔同嘅量詞。例如：
*閩南話同粵語叫「一間學校」，而普通話係叫「一所學校」
*閩南話叫「一粒雞蛋」，廣州話係叫「一隻雞蛋」，而普通話就係叫「一個雞蛋」
*閩南話叫「一部汽車」或者「一台汽車」，廣州話係話「一部車」或者「一架車」，而普通話就係叫「一輛汽車」
*廣州話、香港話叫「一個人」，有尐其他粵語方言（例如粵西、粵北地區嘅話）係叫「一隻人」或者「一條人」

## 睇埋
*名詞

## 引咗
秦錦釗

**秦錦釗**，香港商人，前建萊集團主席，曾經有豪宅大王之稱，之後因為串謀銀行高層偽造信用狀而入獄。

## 早年生涯
秦錦釗喺中國出世，中學畢業後被派往農村耕田，79年偷渡去咗港，1983年同朋友喺內地合資經營工程機械廠，賺取第一桶金。

1989年，佢趁住六四事件買賣大埔康樂園同元朗錦綉花園獲利。去到1996年，佢又狂掃山頂豪宅，曾坐擁300個市值共40億元嘅豪宅，被冠以「豪宅大王」嘅稱號。

## 投資失敗、入獄經過
不過，去到1998年嘅亞洲金融風暴，佢將大批物業抵押銀行融資，但因為多項物業交易撻定而被追討損失。去到2001年，佢被廉政公署拘捕，之後被控涉嫌串謀銀行高層偽造2.2億元信用狀。去到2004年，佢被判罪名成立，被判入獄六年半，之後上訴獲減刑至五年半。

佢嘅案件後來被改編為電視劇集《廉政行動2007》嘅其中一集，但係播出前，佢入稟高等法院控告金融管理局，指金管局高層曾經作失實陳述。本來1996年至1998年間， 當時嘅新華銀行（之後併入中銀香港）願意提高建萊集團嘅信貸額度，但就係因為金管局搞到新華銀行凍結批出嘅貸款額度，導致其公司周轉不靈以致倒閉，要求以億元計賠償，而之後新華銀行成立嘅專責小組調查建萊之後，亦無發現建萊嘅貸款有違規。佢嘅法律行動，亦令廉政公署一度考慮將呢集停播。

## 被控告洗黑錢
佢亦曾經被指喺2010年1月至2012年1月期間，涉嫌同人洗黑錢近32億元，2019年經審訊後獲判無罪釋放。

## 參考
袁弓夷

**袁弓夷**（，），初名**袁肅**，譜名**袁世宏**，係香港出名電工實業家、時事評論員同埋國際反共主義說客，亦係袁彌昌、袁彌明嘅老頭。

## 生平

早年喺香港創立多間電企，近年因為喺香港修例風波前後高調發聲支持跟住開始參政，而喺政界出名。

2022年1月7日，袁弓夷喺佢嘅YouTube Channel「袁爸爸 袁弓夷政經評論」搞直播，題為「香港成為西安共同體？龔小夏 袁弓夷」，當中提到佢有份成立「香港臨時立法會」，以抗衡「香港國家安全法」同「新選制」後嘅立會，為支持香港修例風波嘅港人提供議會平台。

2022年7月27日，袁弓夷、何良懋同埋梁頌恆喺加拿大多倫多宣布成立組織香港議會籌備委員會。8月3日，香港保安局指袁弓夷等人因籌組「香港議會」，涉犯《國安法》第22條顛覆國家政權罪而被國安處通緝。

2023年7月3號，袁弓夷畀香港警務處國家安全處列做國家安全案件通緝人士。2024年12月24號，時任保安局局長鄧炳強行使《維護國家安全條例》第89條賦權，進一步對袁弓夷實施撤銷香港特區護照、禁止處理資金等限制措施。

## 參考

類:香港泛民主派人士
海港政府大樓

**海港政府大樓**係香港一座政府大樓，喺上環統一碼頭道38號，1985年啟用。入面設施包括中西區民政事務處同離島區民政事務處。
簡智翔

**簡智翔**，民進黨政治人物，曾經係時代力量成員，第2屆桃園市議員，化學工程師出身。龍華科技大學兼任講師。

簡智翔係第2屆桃園市議員入面唯一一位時代力量嘅議員。簡智翔身高較高大，體格相對健壯，喺同席議員中較為獨特。

## 選舉

### 2018年第2屆桃園市議員選舉結果#桃園市第一選舉區（桃園區）

## 演出作品

### 電視劇

## 參考來源

## 出面網頁

*  
* 簡智翔官方頻道

|-
|colspan="3" style="text-align:center;"|
|-
何文田政府合署

**何文田政府合署**係香港一座政府合署，喺九龍何文田忠孝街88號，1992年啟用。入面設施包括政府化驗所、路政署總辦事處。
西九龍政府合署

**西九龍政府合署**係香港一座政府合署，喺九龍西九龍海庭道11號，2019年啟用。入面設施包括屋宇署、運輸署、政府產業署總部。
旺角政府合署

**旺角政府合署**係香港一座政府合署，喺九龍旺角聯運街30號，1983年啟用。入面設施包括油尖旺區民政事務處、油尖旺區議會。
深水埗政府合署

**深水埗政府合署**係香港一座政府合署，喺九龍深水埗元州街55號，1955年啟用。入面設施包括康樂及文化事務署深水埗區康樂事務辦事處。
長沙灣政府合署

**長沙灣政府合署**係香港一座政府合署，喺九龍深水埗長沙灣道303號，2000年啟用。入面設施包括深水埗民政事務處、深水埗區議會。
荔枝角政府合署

**荔枝角政府合署**係香港一座政府合署，喺九龍荔枝角荔灣道19號，前身係1992年啟用嘅**市政總署訓練學院**，2000年市政局同市政總署解散後改做政府合署。
九龍政府合署

**九龍政府合署**係香港一座政府合署，喺九龍油麻地彌敦道405號，1967年啟用。入面設施包括九龍中央郵政局、渠務署、效率促進辦公室1823電話中心。
北角政府合署

**北角政府合署**係香港一座政府合署，喺北角渣華道333號，1998年啟用。入面設施包括地政總署、規劃署（包括城市規劃委員會）、政府物流服務署總部。
馬頭角道政府合署

**馬頭角道政府合署**係香港一座政府合署，喺九龍馬頭圍馬頭角道405號，前身係香港屋宇建設委員會總部，1973年香港屋宇建設委員會解散後改做政府合署。
工業貿易大樓

**工業貿易大樓**，起緊時叫**啟德政府合署**，係香港一座政府大樓，喺九龍啟德協調道3號，2015年啟用。入面設施包括工業貿易署總部。
牛頭角政府合署

**牛頭角政府合署**係香港一座政府合署，喺九龍牛頭角安華街21號，1960年代啟用。
西貢政府合署

**西貢政府合署**係香港一座政府合署，喺新界西貢親民街34號，1984年啟用。入面設施包括西貢公共圖書館、西貢郵政局。
沙田政府合署

**沙田政府合署**係香港一座政府合署，喺新界沙田上禾輋路1號，2002年啟用。

而家嘅沙田政府合署係第二代。第一代沙田政府合署喺1981年啟用，喺沙田銅鑼灣山路8號，前身係沙田理民府，直到第二代啟用後被取代，原址重建做私人住宅嘉御山。
大埔政府合署

**大埔政府合署**係香港一座政府合署，喺新界大埔汀角路1號，1979年啟用。入面設施包括大埔民政事務處。
北區政府合署

**北區政府合署**係香港一座政府合署，喺新界粉嶺璧峰路3號，1980年代啟用。入面設施包括北區民政事務處、北區區議會秘書處。
荃灣政府合署

**荃灣政府合署**係香港一座政府合署，喺新界荃灣西樓角路38號，1993年啟用。入面設施包括荃灣公共圖書館。
東九龍政府合署

**東九龍政府合署**係香港一座政府合署，喺九龍觀塘鯉魚門道12號，1970年代啟用。
西貢將軍澳政府綜合大樓

**西貢將軍澳政府綜合大樓**係香港一座政府大樓，喺新界西貢區將軍澳坑口培成路38號，2011年啟用。入面設施包括坑口體育館、坑口社區會堂、西貢民政事務處、西貢區議會秘書處。
葵興政府合署

**葵興政府合署**係香港一座政府合署，喺新界葵涌興芳路166-174號，1980年代啟用。入面設施包括葵青民政事務處、葵青區議會秘書處。
屯門政府合署

**屯門政府合署**係香港一座政府合署，喺新界屯門屯喜路1號，1986年啟用。入面設施包括屯門民政事務處。
大興政府合署

**大興政府合署**係香港一座政府合署，喺新界屯門大興震寰路16號，1980年代啟用。
元朗政府合署暨大橋街市

**元朗政府合署暨大橋街市**係香港一座政府合署同街市，喺新界元朗橋樂坊2號，1983年啟用，下層係街市，上層係政府部門辦事處。
2022年至2023年英格蘭超級足球聯賽

**2022年至2023年英格蘭足球超級聯賽**（**2022–23 Premier League**）係第31屆英格蘭超級足球聯賽賽事。英超聯賽係**英格蘭頂級足球聯賽**，喺1992年成立。今屆英超聯賽於2022年8月6號開鑼，2023年5月28號收爐。最終曼城完成英超三連霸後，兼攞埋足總盃同埋歐聯冠軍，成為英格蘭第二支歐洲三冠王。

## 參加球隊
有 20 支球隊參加今次賽事，其中 17 支球隊參加咗 2021-22 賽季英超聯賽。

2022 年 4 月 19 號，**[[富咸足球會|富咸]]**以 3 - 0 擊敗普雷斯頓，鎖定取得英冠首兩名，降班一季之後隨即再次升上英超。

2022 年 5 月 3 號，**[[般尼茅夫足球會|般尼茅夫]]**以 1 - 0 擊敗諾定咸森林，鎖定取得英冠亞軍，降班兩季之後再次升上英超。

2022 年 5 月 29 號，**[[諾定咸森林足球會|諾定咸森林]]**喺升班附加賽決賽以 1 - 0 擊敗哈特斯菲爾德，時隔 23 年再次回歸英超。

### 主場球場
:呢個表按照英文字母排列

## 積分榜

### 每輪排名





### 對戰成績

## 參考

## 出面網頁
* 官方網站
藍龍蝦

**藍龍蝦**（***Homarus gammarus***）係海螯蝦科下嘅海洋動物，亦係種海鮮，原產大西洋東部同地中海。雖然個名叫「龍蝦」，但並唔係傳統定義嘅龍蝦。而佢外殼本身係藍色，但遇熱煮熟就會變紅色。
## 睇埋
*美國龍蝦
饒善強

**饒善強**（），係馬來西亞作曲家同音樂製作人。

## 作曲作品
*《煎熬》
*《陌路》
*《知己》
*《當冬夜漸暖》
*《是時候》

## 參考資料
尾二一屆口罩小姐選舉

《**尾二一屆口罩小姐選舉**》（）係香港MakerVille製作嘅選美真人騷節目，《最後一屆口罩小姐選舉》續作，喺2022年8月15號到9月2號逢禮拜一到五21:30-22:30喺ViuTV常規播出，由ERROR（梁業、何啟華、郭嘉駿、吳保錡）、鄭伊琪（上屆冠軍）、米露迪（上屆殿軍）主持；而《**尾二一屆口罩小姐選舉總決賽**》就喺9月10號禮拜六晚20:35-22:40延時直播，由駱振偉同蔡宛珊主持。同上屆一樣，參選佳麗都係戴住口罩遮住大半個樣。

## 播映安排
2022年6月底，ViuTV播出「磅礡聲勢　即將登場」宣傳片，宣傳包括呢套節目嘅四套節目，呢套節目被預期係接檔《戀愛Staycation》喺8月15號首播。但係7月28號MIRROR演唱會發生意外，作為主辦單位MakerVille同系公司嘅ViuTV亦成為被批評嘅對象，ViuTV除咗暫停節目宣傳活動（包括社交媒體貼文同實體記者會）之外，亦要重新檢視之後嘅節目播映安排，而呢套節目亦一度被考慮暫時抽起，直到8月5號晚電視台播出宣傳片，意味會照原定安排喺8月15號首播，但係未有啟動（播預告片以外嘅）任何節目宣傳活動，只係喺首播當日中午時份喺電視台Facebook專頁出咗一篇文，正文亦只有一句「全新節目《尾二一屆口罩小姐選舉》今晚9:30首播」，同以往嘅宣傳文有顯著分別，到第2集Facebook專頁恢復正常宣傳風格，第3集選出50強後Facebook專頁貼出50強參賽者嘅相，但未有好似上屆噉提供埋年齡、職業、專長等資料。另外，節目原定好似上屆安排常規播映10集，8月29號本身已排定咗播映劇集《季前賽》，因為套劇受意外事故影響延後播出，最終節目獲剪輯成15集播出，較預定多咗5集。

## 參賽者
節目吸引咗超過一千人參加，第1集開頭節目組已經預先揀咗80強再畀評判團評選，到第3集尾就淘汰淨返50強，到第7集尾得出20強嘅參賽者，到第15集選出最後12強參加總決賽。

### 20強參賽者名單

### 50強參賽者名單

### 其他已知身份嘅落選80強參賽者

## 評判名單
*第一階段（80進50）：
**大公無私奶奶組：練美娟、火火、陳月媚
**鬆手毒男組：岑珈其、程人富、藍仔頭
**閱人無數Mean精組：強尼、陳俞希、李健宏
**口罩師姐組：鄭伊琪、徐蒨寧、馮寶欣
*總決賽：谷德昭、王丹妮、張敬軒

## 晉級情況
### 第一階段（80進50）
第一階段由四組評判團各自負責評審20個參賽者，三位評判入面有至少兩位同意入圍，就可以入圍，否則就要被淘汰。而4位ERROR成員都可以各自復活一個被評判淘汰嘅參賽者。

### 第二階段（50進20）
第二階段參賽者再由8個身體部位（肚臍、腳趾、後頸、頭髮、體香、腋下、絕對領域、鎖骨）揀2個去比試，每個部位最高分嗰兩位入20強，名額16個，其餘4個名額就由未入圍34位入面得分最高嘅12位去爭奪，由ERROR成員各自揀1人晉級。

### 第三階段（20進16）
第三階段參賽者由ERROR成員分配入「193 DEE 組」同「肥仔保錡組」，每組10人，去進行三日兩夜宿營，透過一系列比賽同最後一日表演團體舞蹈，每組淘汰兩人（即淘汰四人），選出十六強。

### 第四階段（16進12）
第四階段由「193 DEE 組」同「肥仔保錡組」各自分開兩個細組，每組4人，透過拍寫真、自行製作節目同喺主題公園嘅一系列比賽，總成績最好嘅8位率先晉級，再由ERROR成員各自喺其餘8位揀1人晉級。

### 總決賽
總決賽重新將參賽者分做4隊，每隊3人，各由一位ERROR成員做隊長，喺第四階段完結嗰陣由ERROR成員按照抽籤順序揀選。

## 獎
同上屆唔一樣，今屆總決賽排名冇咗全民投票成份，全部由評判團決定；同時取消咗入唔到總決賽嘅廿強參賽者競逐、全民投票決定嘅「除罩最靚獎」，只係開設一個全民投票決定嘅「網絡最受歡迎大獎」由入到總決賽嘅十二強參賽者競逐，喺ViuTV Facebook專頁度畀人投「心心」，再用「心心」數量去計。

### 12強名次

### 網絡最受歡迎大獎名次

## 每集一覽

## 註

## 出面網頁
*ViuTV：尾二一屆口罩小姐選舉
*MakerVille：尾二一屆口罩小姐選舉

## 電視節目變遷
太平橋站

**太平橋站**可以係：
*太平橋站 (哈爾濱地鐵)：哈爾濱地鐵1號綫同3號綫嘅轉車站。
*太平橋站 (北京地鐵)：北京地鐵19號綫嘅車站。
*太平橋站 (鐵路)：黑龍江哈爾濱一火車站。
*六里橋東站：北京地鐵9號綫喺規劃或施工嗌過**太平橋站**。
林佳瑋

**林佳瑋**，時代力量政治人物，參與勞工社會運動多年，關注議題包括平台外送員、警察消防員等嘅勞工權益，亦有關注育兒保障、性別平權等議題。

## 學歷

* 台灣大學建築與城鄉研究所碩士
* 清華大學法律學士

## 經歷

* 立法委員邱顯智國會主任
* 新竹地院勞動調解委員
* 消防員協會顧問
* 桃園市產業總工會秘書長
* 桃園市空服員職業工會秘書長

## 政治觀點
佢關注議題包括平台外送員、警察消防員等嘅勞工權益，亦有關注育兒保障、性別平權等議題。另外，佢亦曾經聲援香港反送中運動，主張針對民主運動者嘅香港政治難民制定庇護機制。

## 選舉參與
佢曾經喺2020年立委選舉代表時代力量出選桃園市第三選舉區（中壢區）但落敗，但佢並冇離開中壢區，並且喺2022年獲時代力量推薦，參與桃園市議會選舉，出戰中壢區，但未能當選。

## 外部連結

* 

## 參考
澄碧邨

**澄碧邨**（**Sea Ranch**）係香港大嶼山芝麻灣半島二浪灣沿岸嘅私人屋苑，有20幢4層高別墅，總共220個單位，1979年入伙。嗰度要依賴來住長洲嘅渡輪出入，冇車路接駁大嶼山其他地方。
白泥

**白泥**（**Pak Nai**）係香港新界元朗區西部一笪地方，后海灣沿岸，鰲磡石南面，稔灣北面，一般可以細分做北面嘅**上白泥**同南面嘅**下白泥**，當中下白泥係香港其中一個出名睇日落嘅勝地。

## 睇埋
*下白泥碉堡
南瓜湯

**南瓜湯**係用南瓜做主要材料嘅湯，色水橙紅。主要以南瓜為主料，輔以洋蔥等佐料，通過適當方式制作而成。該湯有唔同制作方法，也有和其他食物一起做主料，如紅薯、紫菜等。
西洋菜湯

**西洋菜湯**係用西洋菜做主要材料嘅湯。呢種湯除咗係中國常見嘅滾湯，喺歐洲亦都有呢種湯，但煮法好唔同。
紅蘿蔔湯

**紅蘿蔔湯**係用紅蘿蔔做主要材料嘅湯。喺西式做法，紅蘿蔔好多時都會打成茸，令個湯色水橙紅。中式湯雖然都有用紅蘿蔔做配料，但只係切件煲，唔會影響個湯嘅色水。
俄式椰菜湯

**俄式椰菜湯**（щи），係種起源自俄羅斯嘅椰菜湯，除咗椰菜之外，亦會用到肉、菇、洋蔥、蒜頭做配料，而椰菜亦可以用酸椰菜替代。
## 睇埋
*羅宋湯
*俄式酸辣湯
*俄式酸瓜湯
俄式酸辣湯

**俄式酸辣湯**（соля́нка），係種起源自俄羅斯嘅湯，味道酸辣，做法有好多變化，主要用酸瓜、薯仔、酸忌廉、刁草做主要材料，要配搭肉、魚或者菇。

## 睇埋
*羅宋湯
*俄式椰菜湯
*俄式酸瓜湯
津貼

**津貼**（；）係指由政府出錢資助某啲活動，通常係作為政策嘅一部份。

簡單例子，想像政府想鼓勵啲人生細路，就出津貼，畀啲夫婦每生一個細路就有若干錢收，畀佢哋攞啲錢嚟買奶粉等嘅嘢。

## 睇埋
*財政政策
*經濟學

## 攷
菜湯

**菜湯**係用菜做主要材料嘅湯，如果用幾款唔同嘅菜，可以叫**雜菜湯**；如果冇落肉食，可以叫**素湯**。
俄式酸瓜湯

**俄式酸瓜湯**（ рассольник），係種起源自俄羅斯嘅湯，主要材料係酸瓜，再加埋洋薏米同埋豬腎或者牛腎。

## 睇埋
*羅宋湯
*俄式椰菜湯
*俄式酸辣湯
*波蘭酸瓜湯
波蘭酸瓜湯

**波蘭酸瓜湯**（Ogórkowa），係種起源自波蘭嘅湯，主要材料係酸瓜，再加埋薯仔。

## 睇埋
*俄式酸瓜湯
國民大會

**國民大會**（又簡稱**國大**）係中華民國已經無運作嘅最高權力機關，而家佢嘅權力已經交咗畀中華民國國民直接行使或者轉移咗去其他機關。根據1946年制定嘅《中華民國憲法》，國民大會係五權憲法入面嘅最高權力機關，代表全中華民國嘅國民行使政權。1949年中華民國政府搬咗去臺灣之後，仲繼續喺臺澎金馬度運作。去到2005年《中華民國憲法增修條文》第七次增修，正式凍結晒全部同國民大會有關嘅法律條款。

喺《中華民國憲法》嘅原文入面，國民大會由國民大會代表（俗稱國大代表或者國代）所組成，佢最重要嘅職權就係選舉中華民國總統同埋副總統，相當於當時嘅美國總統選舉人團或者蘇聯嘅最高蘇維埃。而後來同國民大會性質類似嘅代議制立法機關仲包括中華人民共和國嘅全國人民代表大會、前韓國總統朴正熙時代嘅統一主體國民會議、同埋北韓嘅最高人民會議等。

喺法理上面，《中華民國憲法》嘅原文雖然從來無郁過，但係根據中華民國政府搬咗去臺灣之後制定嘅《中華民國憲法增修條文》，憲法入面一半嘅內容已經唔再適用。但係由於《中華民國憲法增修條文》嘅有效期限係國家統一前，所以同國民大會相關嘅《國民大會組織法》、《國民大會職權行使法》同《國民大會同意權行使法》呢啲法律仲未被廢除，所以而家國民大會實際上係處於凍結狀態。
俄式魚湯

**俄式魚湯**（уха），係種起源自俄羅斯嘅魚湯，一般會用到鱘魚、三文魚或者鱈魚，再落埋根菜、京蔥同薯仔煲。

## 睇埋
*馬賽魚湯
*匈牙利魚湯
匈牙利魚湯

**匈牙利魚湯**（halászlé），又叫**漁夫湯**，係種起源自匈牙利嘅魚湯，一般會用到鰂魚，再落埋紅甜椒粉、紅洋蔥、甜椒同番茄煲。

## 睇埋
*馬賽魚湯
*俄式魚湯
番茄蛋花湯

**番茄蛋花湯**係種中國常見嘅滾湯，做法亦好簡單，制作時需將番茄去皮切丁炒至出沙，蛋液經充分攪拌後沿鍋邊淋入微沸湯中形成絮狀蛋花，部分做法會添加淀粉勾芡增稠或輔以蔥花、香油調味再煮多一陣就食得。

## 睇埋
*番茄炒蛋
光暗掣

**光暗掣**係一種掣，調校燈嘅光暗度。佢主要改電壓，從而改變光度。另名**調光器**、**光暗器**。一般光暗掣用喺燈膽、鹵燈、慳電膽、發光二極管。而其他燈類，好似光管、水銀燈、電晶體燈、弧光燈，就要特殊光暗掣。

光暗掣，細有細用，大有大用。細有家用，大有戲臺用、建築用。細就直接用調校，亦有啲搖控。大型有專門數碼系統。依家有經電腦網絡控制，甚至寫程式來校。

1896年，美國就有光暗掣，目的為咗慳能源。

## 攷
鍋爐跳掣

**鍋爐跳掣**，掣一種，鍋爐有問題，超過安全範圍，就會跳掣，以保安全。跳咗掣之後，鍋爐就會熄，亦會開唔着。跳掣原因繁多，要逐項查，有嘢塞咗，有嘢壞咗，就至常見。

現今鍋爐未必有人駐守，然而一跳掣，就會發訊通知工程師。

## 攷
凶宅清潔師

《**凶宅清潔師**》（**Ghost Cleansing Ltd**）係香港無綫電視嘅電視劇，由洪永城、李成昌、傅嘉莉同鄭俊弘領銜主演，C君、歐陽偉豪、杜燕歌同韓馬利聯合演出。劇集用負責超渡凶宅鬼魂嘅「凶宅清潔師」做主題。

套劇喺2021年12月8號喺myTV Gold同TVB Anywhere開始上架，2022年8月6號到10月29號逢禮拜六22:30-23:30喺J2台首播，亦係頭一套未喺翡翠台播就已經安排喺J2台播嘅無綫電視劇集。

## 出面網頁
*凶宅清潔師 - 主頁 - tvb.com
母校

**母校**（）即係話一個人以前讀過邊間學校，或者喺邊間學校畢業，呢間學校講緊嘅可以係大學、中學、小學甚至幼稚園都得。
煮題COOK

《**煮題COOK**》（）係一套由好好制作製作嘅煮食同飲食節目，由張錦祥同余健志主持。節目兩位主持會環繞唔同嘅特定主題去示範菜式。

節目有三輯：
*第一季（第1-25集）由2022年7月25號到8月26號，逢禮拜一到五20:30 - 21:00喺香港奇妙電視有限公司嘅香港開電視首播。
*第二季（第26-50集）由2025年8月4號到9月5號，逢禮拜一到五20:30 - 21:00喺HOY TV首播。
*第三季（第51集開始）由2026年4月13號開始，逢禮拜一到五20:30 - 21:00喺HOY TV首播。
節目亦有六輯特別版：
*《**煮題COOK 2**》（）由2023年6月19號到8月25號，逢禮拜一到五20:30 - 21:00喺HOY TV首播。呢輯兩位主持會環繞唔同嘅特定主題去示範菜式。
*《**煮題COOK 3 灣區搵食**》（）由2024年1月1號到1月12號，逢禮拜一到五20:30 - 21:00喺HOY TV首播，最後一集喺1月13號禮拜六21:00 - 22:00播。呢輯兩位主持會北上深圳、珠海同廣州搵食。
*《**煮題COOK 4 大食四方**》（）由2024年5月13號到6月7號，逢禮拜一到五20:30 - 21:00喺HOY TV首播。呢輯兩位主持會北上佛山、廣州、揭陽同汕頭搵食。
*《**煮題COOK 5**》（）由2024年9月16號到10月25號，逢禮拜一到五20:30 - 21:00喺HOY TV首播。呢輯兩位主持會環繞唔同嘅特定主題去示範菜式。
*《**煮題COOK 6 中山好食好煮**》（）由2025年3月10號到3月28號，逢禮拜一到五20:30 - 21:00喺HOY TV首播。呢輯兩位主持會北上中山搵食。
*《**煮題COOK之舟山美食搜遊**》（）由2025年11月24號到12月5號，逢禮拜一到五20:30 - 21:00喺HOY TV首播。呢輯兩位主持會北上浙江舟山搵食。

## 每集一覽
### 煮題COOK

### 煮題COOK 2

### 煮題COOK 3 灣區搵食

### 煮題COOK 4 大食四方

### 煮題COOK 5

### 煮題COOK 6 中山好食好煮

### 煮題COOK之舟山美食搜遊

## 節目調動
;煮題COOK 5
*2024年9月30號：原定由於20:30-21:15直播《國慶75周年新生代千人合唱賀國慶》，所以安排第11集延後到21:15-21:45播出；但最終前者臨時取消直播並改為22:00-22:45錄播，所以再改到21:00-21:30播出。
*2024年10月2號：由於原定20:30直播完嘅《香港同胞慶祝中華人民共和國成立七十五周年文藝晚會》超時到20:45完，第13集延後到20:45-21:15播出。

## 電視節目變遷

## 註

## 出面網頁

*煮題COOK 2 – HOY
*煮題COOK 3灣區搵食 – HOY
*煮題COOK 4大食四方 – HOY
*煮題COOK 5 – HOY
*煮題COOK 6中山好食好煮 – HOY
*煮題COOK（第26至50集）– HOY
* 煮題COOK之舟山美食搜遊 – HOY
*好好制作YouTube頻道：煮題COOK（節目預告）
*好好制作YouTube頻道：煮題COOK（完整版）（第1-25集）
*好好制作YouTube頻道：煮題COOK 2
*好好制作YouTube頻道：煮題COOK 3灣區搵食
*好好制作YouTube頻道：煮題COOK 4大食四方
*好好制作YouTube頻道：煮題COOK 5
*好好制作YouTube頻道：煮題COOK 6中山好食好煮
*好好制作YouTube頻道：煮題COOK（新一輯完整版）（第26-50集）
*好好制作YouTube頻道：煮題COOK之舟山美食搜遊
HD 217107 c

**HD 217107 c**係一粒系外行星，喺雙魚座入邊，距離地球大約64光年咁遠。佢係第二粒被發現圍住恆星HD 217107轉嘅行星。喺1998年，科學家發現圍住恆星HD 217107轉嘅行星HD 217107 b嘅軌道比預期中更加橢圓，所以推測佢出面仲有一粒行星圍住HD 217107轉，去到2005年對恆星嘅徑向速度分析確定發現HD 217107 c，係喺HD 217107 b嘅外面而且係重過佢，軌道呈橢圓形，公轉週期超過十年。

## 發現
1998年對HD 217107嘅徑向速度研究顯示佢有一個週期係7.1日嘅變化，顯示佢有一粒行星係以呢個週期圍住佢公轉。呢粒行星被命名為HD 217107 b，重過木星，軌道距離恆星HD 217107好近，被分類為熱木星，而且比起其他同類行星，佢嘅軌道比較橢圓。

大部份公轉週期10日以內嘅行星個軌道都好圓（離心率低），而HD 217107 b嘅高離心率顯示星系入邊好可能有第二粒行星，距離幾個天文單位（AU），個引力影響到佢嘅軌道。2005年確認發現第二粒行星，命名為HD 217107 c。

HD 217107 c嘅數據喺研究初期只有一啲好弱嘅界限，週期最少係8年、高離心率、質量最少係木星嘅兩倍。後續嘅研究大幅收窄咗數據嘅範圍，現時嘅數據係喺2008年發表嘅。

## 睇埋
* HD 217107
:* HD 217107 b

## 參考資料

## 外部連結
* 
*
極速快感系列

《**極速快感系列**》（**Need for Speed**）係由藝電發行嘅一個競速遊戲系列，1994年開始推出。

## 系列遊戲一覽
*極速快感
*極速快感2
*極速快感：V拉力
*極速快感3：熱力追緝
*極速快感：V拉力2
*極速快感：致命追擊
*極速快感：保時捷的榮耀
*極速快感：熱力追緝2
*極速快感：飆風再起
*極速快感：飆風再起2
*極速快感：全民公敵
*極速快感：玩命山道
*極速快感：職業街頭
*極速快感：臥底風雲
*極速快感：進化世代
*極速快感：世界
*極速快感：超熱力追緝
*極速快感：變速2
*極速快感：亡命天涯
*極速快感：新全民公敵
*極速快感：生存競速
*極速快感：零極限
*極品飛車
*極速快感：極限邊緣
*極速快感：血債血償
*極速快感：熱焰
*極速快感：超熱力追緝 重製版
*極速快感：桀驁不馴

## 參考
阮攸

**阮攸**（）係越南後黎朝末年到阮朝初年嘅詩人，出名作品係敘事詩《翹傳》。
## 出面網頁

類:詩人
類:越南人
翹傳

《**翹傳**》，又叫《**金雲翹傳**》、《**金雲翹新集**》，係越南詩人阮攸喺1820年寫嘅漢喃敘事詩，改編自中國明末清初「青心才人」嘅小說《金雲翹》。
加納史

**加納史**指加納嘅歷史，可以追溯到青銅時代，嗰時開始有人住。

依家嘅加納共和國，個名係喺脫離英國獨立嗰時改嘅，雖然係叫「加納」，但係佢同以前嘅加納帝國根本係唔同地方。

## 加納帝國

大約8世紀西非開始出現一個古代王國，史稱加納帝國，「加納」係佢嘅統治者嘅稱號。到13世紀，佢畀馬里帝國吞併。

## 加納共和國
到15世紀開始，歐洲人開始喺加納建立據點。到17世紀，嗰度建立阿散蒂王國，但英國建立嘅殖民地英屬黃金海岸逐漸入侵阿散蒂，1902年阿散蒂變成英國殖民地，1957年英屬黃金海岸改組成加納自治領，1960年正式獨立做加納共和國。

類:非洲史
史
袁隆平

**袁隆平**（）係中國農學家，1960年代到1970年研究雜交水稻品種而出名，被譽為「雜交水稻之父」。2012年1月，獲馬來西亞前首相馬哈迪頒發馬哈迪科學獎。

## 榮譽學位同獎項
* 香港中文大學榮譽理學博士（2001年）
* 馬哈迪科學獎（2011年）

## 攷

## 出面網頁

類:植物學家
類:中國生物學家
類:中國工程院院士
類:香港中文大學榮譽博士
類:祖籍江西
超音鼠

**超音鼠**（**Sonic the Hedgehog**）係世嘉嘅超音鼠系列電子遊戲嘅主角，雖則譯名叫做「鼠」，但其實係隻刺蝟。
東鄉平八郎

**東鄉平八郎**（）係大日本帝國嘅海軍元帥大將，出名事跡係喺1904年日俄戰爭做聯合艦隊司令官，指揮日本艦隊打贏俄羅斯帝國海軍。
## 出面網頁
灼眼嘅夏娜

《**灼眼嘅夏娜**》（**灼眼のシャナ**）係日本作家高橋彌七郎寫嘅小說，2002年到2012年連載，之後被改編成漫畫同動畫。
抱樸子

《**抱樸子**》（又寫做《**抱朴子**》）係晉代道士葛洪寫嘅一本道教經典，原本有116卷，而家留存嘅得返70卷。
氦合氫離子

**氦合氫離子**（HeH+）係個帶正電嘅離子，由一個氦原子連住一個氫原子再少一粒電子。
足利義量

**足利義量**（）係日本室町幕府第五代征夷大將軍。足利義量は征夷大将軍になるも生まれつき体が弱く、早世した。天然痘を患っていた上、大の酒飲みだったそうでさらに健康を悪化させた。

## 出面網頁
朝鮮王朝實錄

《**朝鮮王朝實錄**》係大朝鮮國嘅史書，記載由太祖李成桂到哲宗李昪（1392年－1864年）25位國王嘅史事。而家佢係第151號韓國國寶，亦被列入聯合國教科文組織嘅世界記憶名錄。
黎明死線

《**黎明死線**》（**Dead by Daylight**）係個恐怖題材嘅電子遊戲，2016年推出，入面除咗原創角色，亦有嚟自其他恐怖題材遊戲系列。
何應欽

**何應欽**（）係中華民國政治人，陸軍一級上將，做過行政院院長同國防部部長。

## 出面網頁
合金裝備 V 幻痛

**合金裝備 V 幻痛**（）係由科樂美喺 2015 年出嘅一隻潛行遊戲，亦係小島秀夫喺科樂美設計嘅最後一隻遊戲。佢出嗮名結合咗潛行遊戲同開放世界，而且遊戲入面啲 NPC 有先進嘅人工智能。

## 睇埋
*開放世界

## 攷
安重根

**安重根**（**안중근**，）係大韓獨立運動人士，刺殺主責日韓合併嘅伊藤博文而出名。

## 出面網頁
上帝 (中華)

**上帝**，又叫**天帝**，喺中華文化入面，係指中國統治者（天子）拜祭嘅上天嘅神，呢個詞喺周代嘅四書五經入面已經出現。
梁思樺

**梁思樺**（），係美國音樂製作人同詞曲作家。

## 作曲作品
*《一半》
*《三月》
*《妳說妳還不了》

## 參考資料

## 出面網頁
*
*
靈命日糧事工

**靈命日糧事工**（）係一間冇分宗派嘅基督教非牟利組織，1938年由馬汀狄漢醫生（Dr. M. R. DeHaan）喺美國創辦，全球有37個辦事處，出版靈修刊物，包括《靈命日糧》。透過電台廣播、電視節目、DVD、播客、書籍、手機應用程式或網站等，發放靈修材料到150個國家。

## 歷史
靈命日糧事工始於1938年一個小型電台廣播節目，名為「底特律聖經課程」。馬汀·狄漢醫生（DR. M. R. DeHaan）以佢低沉嘅嗓音，慷慨激昂嘅聖經教導聞名於底特律，並擴展到美國全境，喺半個鐘嘅廣播節目教導聖經。後嚟美國多間國有電台開始播放呢個聖經廣播節目，直到1965年馬汀·狄漢醫生過身嘅時候，全球已經有600間電台播放呢個節目。
*1938年：第一個廣播節目「底特律聖經課程」（Detroit Bible Class）誕生。
*1941年：廣播節目擴展到密西根州嘅大湍市，改名為「聖經廣播協會」（Radio Bible Class）。
*1956年：首次出版英文版《靈命日糧》靈修材料。
*1959年：喺加拿大安大略省的溫莎，開辦美國以外嘅第一個辦事處。
*1965年：世界各地已經有600間廣播電台播放「聖經廣播協會」嘅節目。
*1968年：電視節目「每日探索」（Day of Discovery）首播。
*1988年：「探索出版社」（Discovery House Publishers）。
*1994年：為咗反映事工邁入國際化，「聖經廣播協會」改名為RBC Ministries。
*1995年：推出英文網站，為世界各地嘅人提供網路資源，同年亦開始出版中文版《靈命日糧》。
*2002年：英文《靈命日糧》隨住美國太空梭「亞特蘭蒂斯」號登上太空。
*2011年：推出多種語言版本嘅《靈命日糧》手機應用程式，已經有超過一百多萬人下載同使用。
*2015年：RBC Ministries改名為Our Daily Bread Ministries，中文譯名為「靈命日糧事工」。

## 出面網頁
*
許明 (音樂人)

**許明**（；），係中國音樂製作人。

## 專輯
*《悟空隨想曲》

## 編曲作品
*《出去走走》
*《不想開口》

## 參考資料

## 出面網頁
*
複製 (搞清楚)

**[[複製]]**通常指將一樣嘢通過一啲方式製作成相同嘅一份或者多份嘅行為，亦可以係：
*基因複製，生物技術
*DNA複製，生物學過程
*‎複製 (運算)‎，提升電腦系統容錯性嘅技巧
緊急死火掣

**緊急死火掣**，掣一種，危急時熄機，阻止意外受傷死人。就算救人，亦必先緊急熄機，以免更多意外。佢可以話安全機制。熄機有一般程序，惜住機器，然而緊急時就太慢，阻止唔來，故此有設緊急掣。個掣裝得好顯眼，用法簡單，乜人都用到，多數紅色㩒掣，一㩒就停。人命緊要，就算機壞都在所不計。

由於咁易用，會怕免人誤㩒，有加封條，有時要扭，有時掣邊圍住，有時會加透明冚，用時打開佢，打爛佢，或者移走佢。

危險機器，就有依個掣，例如鋸牀、鑽牀、籠𨋢、電梯咁就有。遊樂場機動遊戲都要。佢其他名有**緊急煞掣**、**緊急停機掣**咁。用喺車上，又叫得**緊急停車掣**，火車、巴士就有。核子發電廠都有，一㩒就入控掣棍，阻停核子連鎖反應。

## 攷
元泰橪

**元泰橪**（；；），係韓國填詞人、詩人、編劇同電影導演。

## 填詞作品
*《那個男人》

## 參考資料

## 出面網頁
*
全海聖

**全海聖**（；），係韓國作曲家。

## 作曲作品
*《那個男人》

## 得獎
*2005年SBS《사랑했나봐》

## 參考資料
M-105 (密芝根州州道)

**M-105**係舊時美國密芝根州大拇指區一條南北向嘅州道，用嚟連接波浦（Popple）嘅M-53同埃爾克頓（Elkton）嘅M-83。呢個編號係喺1920年代至1930年代用，之後就無再用。

## 簡述
M-105又叫做**Pinnebog Road**，起點係喺佢同M-53（Van Dyke Road）嘅相交點波浦社區嗰度，亦即係M-53啱啱向東轉向巴德阿克斯方向無耐。M-105先係向北行一段，之後轉向西北，同施泰因路（Stein Road）相交之後，M-105轉向北面，有大約4.8公里經過農場同郊區，然後去到終點，同M-83（Pigeon Road）相交，呢個相交點係喺埃爾克頓社區以東幾里。M-105連接咗M-53同M-83，可以話係佢哋之間嘅一條捷徑。

## 歷史
M-105第一次喺地圖出現係喺1928年。喺1939年，呢個編號被撤銷，因為州道交返畀當地管轄。之後都無再用返呢個編號。

## 主要相交

## 參考資料

## 外部連結
*M-105
靈命日糧 (小冊子)

《**靈命日糧**》係靈命日糧事工出版嘅每日靈修小冊子，第一冊喺1956年4月首次出版，至今已經翻譯成超過55種語言文字版本。喺現今最流行嘅基督教靈修書之一，內容包括有關《聖經》嘅經文同對基督徒生活嘅見解。書名出自主禱文：「我哋日用嘅飲食，今日賜畀我哋。」

每日內容包括一段《聖經》經文，以及相關嘅文章，每日由唔同嘅作者撰寫。亦有全年讀經計劃，提供每日讀經進度。

## 出面網頁
*靈命日糧繁體中文網站
全多雲

**全多雲**（；），係韓國音樂製作人、RBW旗下製作人、Modern K實用音樂學院同Gamsung Sound講師。

## 編曲作品
*《(Crazy & Crazy) (Prod. CyA)》
*《Rain To Be》
*《로보트도 인간에게 감정을 느낀다》

## 參考資料

## 出面網頁
*
*
胡皓 (音樂人)

**胡皓**，係中國音樂製作人、北京光合聲動音樂音樂總監。

## 參考資料

## 出面網頁
*
金熙元 (音樂人)

**金熙元**（；），係韓國音樂製作人、WitheBest Media旗下音樂製作人。

## 作曲作品
*《My Love Song》
*《낯선 길》

## 參考資料

## 出面網頁
*
王中言

**王中言**（），係臺灣填詞人。

## 填詞作品
*《花瓣雨》
*《不只是朋友》
*《有所謂》

## 參考資料
梁熾江

**梁熾江**（1960年－），前香港警察，因為利用職務之便貪污同享受免費女伴服務，2005年被捕，去到2007年6月被判囚16月。

## 生涯同犯案經過
佢喺1981年加入香港警察，喺1993年晉升為警長，因為犯案被捕前，佢任職重案組警長，原定喺2005年7月退休。

因為面對財政困難，佢喺2005年4至6月期間，曾經為旺角星際城市開設鹹碟舖嘅黑社會人士通風報信避過警方掃蕩同埋解決黑社會滋擾問題，之後仲索取八萬元蚊賄款同享受免費女伴服務。佢去到2005年6月22號被廉政公署拘捕，最後被控五項公職人員接受利益同一項索取利益罪，去到2007年6月被判囚16月。廉署人員之後喺有關鹹碟舖入面搵到超過6,000隻鹹碟，其中超過200隻被評為不雅或淫褻。

呢單案嘅故事後來被改編成為《廉政行動2011》嘅其中一集《黑白線》。

## 參考
還我情真

《**還我情真**》（英文：*Regarding Henry*）係一套美國電影，1991年上畫，由夏里遜福主演。個故事係講好識得搵食嘅律師Henry，因工作忙又攪外遇，而忽略咗屋企人。有一晚佢入一間士多買煙，咁啱遇見打劫而中彈，傷到額葉同埋鎖骨下動脈。佢腦部受傷導致發生逆行性失憶症，即係佢腦部受傷之前嘅長期記憶冇晒。佢出院返屋企後，慢慢重頭學同佢老婆Sarah同佢個女Rachel相處。佢發覺唔鍾意自己以前個衰樣。佢覺得佢老婆講得啱：以前冚唪唥唔啱啞，依家好過以前好多囉。套戲嘅主題算係浪子回頭金不換。

有啲影評人話套戲麻麻地，亦都有媒體話套戲唔錯尤其是夏里遜福嘅演技好。呢套戲全球票房超過八千萬美金。    

## 參考資料
鄭保恩

**鄭保恩**，前香港警察，曾經有「低調殺雞警司」之稱，之後因為詐騙罪被捕同判監，去到2017年，佢又被揭發涉及上水燒烤樂園無牌經營事件。

## 警隊生涯
佢喺未夠20歲嘅時候加入警隊，2000年9月15號以警司身份攞埋長期服務獎章加敘第一勳扣。任職期間，佢曾經因為冼錦華案被查。

## 騙取貸款被捕
喺1997年間，佢因為海怡半島物業變成銀主盤，同埋兼任擔保人借貸，前後爭落銀行逾350萬同6萬幾卡數。佢喺2000年1月至2001年7月期間，喺隱瞞欠債嘅情況下，向多間財務機構詐騙過百萬元借貸。去到2004年10月6號，佢被判罪成。

## 刑滿出獄後
出獄後佢喺澳門一間賭場任保安部門要職，去到2017年11月，佢比被揭發涉及上水無牌燒烤場無牌經營事件。其中，佢係有關場地嘅其中一名業主，記者曾經向佢查詢，但佢就拒絕接受訪問。

## 參考
李偉文

**李偉文**可以係指：

* 李偉文 (警察)：香港警察，因為喺元朗站襲擊事件當日擔任元朗警區指揮官，被指失職，成為一啲香港反送中運動參與者批評投訴嘅對象
* 李偉文 (足球員)：香港足球員
* 李偉文 (醫師)：臺灣牙科醫師，因為出版科普書籍而得到一啲公眾關注
李偉文 (醫師)

**李偉文**（），喺臺灣南投出世，中山醫學大學牙醫系畢業，有多種身分，臺灣生物學作家，環保義工，亦係牙科醫師，現任荒野保護協會榮譽理事長。而家佢有一對孖女，不時會發表科普教育文章同埋自己對家庭教育嘅見解。

## 經歷

* 荒野保護協會現任榮譽理事長
* 荒野保護協會第三屆、第四屆理事長
* 行政院國家永續發展委員會委員
* 新北市三重區湯城牙醫診所負責人
* 公共電視文化事業基金會第三屆董事

## 著作

* 《你每天都在改變世界：一個牙醫師的荒野大夢》
* 《傾聽自己的鼓聲》
* 《我在黃昏的日落前趕路》
* 《我的野人朋友：16個守護自然的遊俠故事》
* 《電影裡的生命教育》
* 《電影裡的生命教育2：夢想起飛的時刻 : 62部電影》
* 《愛在荒野流動》

榮獲台北市立圖書館、國語日報、民生報合辦第46梯次「好書大家讀」獎:

* 《教養可以這麼浪漫》
* 《自然課可以這麼浪漫：李偉文的200個環境關鍵字》
* 《看新聞學思考：增進孩子對世界的理解力與知識力》

## 連出去

*李偉文部落格
* 李偉文的教育筆記 
* 李偉文專欄 

## 參攷
比莉

**比莉**（），本名**王雪娥**，係台灣歌手同演員。比莉喺台北市出世，二十出頭就響美國巡迴演唱。出名藝人周湯豪係佢個仔。兩仔乸一齊幫Uber eats做廣告。
廉政行動2011

《**廉政行動2011**》（）係香港電台電視部同廉政公署合作攝製嘅時裝實況單元劇，全劇共5集，由陳曼儀同羅香蘭擔任監製。

喺計劃製作呢套劇嘅時候，一宗涉及無綫電視人員嘅貪污案已進入司法程序，為免引起利益衝突，呢套劇改由香港電台電視部負責拍攝，但仍然喺星期六晚上黃金時間喺翡翠台首播。

呢套劇係曾江最後一部參與演出嘅香港電台電視劇集。

## 演員表同每集單元主題

### [[香港廉政公署|廉政公署]]人員

### 單元一《盲目》（保險金詐騙案）
**導演：[[林超賢]]**

保險經紀埋沒良知，以金錢利誘內地漢自殘眼睛，並安排虛假交通意外以詐騙巨額保險賠償，當中亦涉及提供非法利益罪行；廉署人員智破騙局，揪出幕後主腦歸案。

**改編自2004至2006年[[郭樺昌]]刺盲中國內地人士詐騙保險事件（案件編號：DCCC1011/2006）**

### 單元二《黑白線》（警務人員貪污及行為失當案）
**導演：[[夏桂昌]]**

沙展陳義江，人稱KING哥，本來係一名出色警員，但由於財政壓力，加上工作同黑道成日接觸，導致走上歪路，被揭發以權謀私，為罪犯提供保護。警方為免損害公眾利益及警隊聲譽，主動同廉署合作，剷除害群之馬。

**改編自反黑組警長[[梁熾江]]公職人員收受利益案件（案件編號： DCCC979/06）**

### 單元三《心魔》（飲食業收受回佣案）
**導演：[[葉偉民]]**

人嘅心魔，會將自己腐蝕到咩程度？一個貪念，會為社會帶來點樣嘅影響？ 憑自己努力從低層爬到跨國快餐店集團嘅一哥，不敵心魔誘惑，收受巨額非法回佣，被廉署拘捕後身敗名裂，前途斷送。

**改編自2009年[[麥當勞]]香港區前董事總經理[[劉士盛]]非法收受回佣一案（案件編號：DCCC 114/2008）。**

### 單元四《黃金噩夢》（服裝公司造市案）
**導演：[[章國明]]**

廉署調查員以敏銳嘅觀察力，揭發公司主席洪漢安為求上市而誇大賬目，並同時利用空殼公司製造過億虛假買賣，呃銀行批出信用狀。洪漢安等人最後被廉署拘捕，畢生努力終於化為烏有。而且妹妹同妹夫嘅婚姻亦被摧毀。

**改編自[[洪良國際]]造市案（案件編號：HCMP630/2010）**

### 單元五《私症》（醫學院院長行為失當案）
**導演：[[余世民]]**

大學醫學院院長利用病人嘅信任同私症制度漏洞，騙取病人診金同捐款；廉署調查員抽絲剝繭，最終成功拉佢入罪坐監。院長本來喺醫學界貢獻良多，但一生成就自此白白斷送。

**改編自2009年[[香港大學醫學院]]前院長[[林兆鑫]][[公職人員行為失當]]案（案件編號：DCCC 440/2008）**

## 製作特輯
呢套劇嘅製作特輯名為《**廉政行動2011製作特輯**》，2011年10月29號（星期六）香港時間19:30-20:00喺無綫電視翡翠台播出，由林保怡旁白，內容介紹劇集製作過程同花絮。

## 香港其他頻道嘅播出時間
此劇除咗喺無綫電視翡翠台播放之外，仲有喺香港其他頻道播放：

## [[中國中央電視台]]播放時間

* 2012年3月15至19號23:30喺CCTV-1綜合頻道播放。

## 獎項

* 國際艾美奬：提名
* 2012年芝加哥國際電視節：銀獎〈盲目〉 The 2011 Hugo Chicago Television Awards：Silver Plaque (Best Director)
* 2012年芝加哥國際電視節：銀獎〈盲目〉 The 2011 Hugo Chicago Television Awards：Silver Plaque (Dramatic Program)
* 第60屆哥倫布國際電影及錄像節：優異奬〈心魔〉

## 參考

* 群星政要匯聚《廉政行動2011》首映禮五集單元劇強勢推出  www.rthk.hk，2011年10月17日

## 出面網頁

* 香港電台官方網頁 - 廉政行動2011 
* 香港電台節目網頁 - 廉政行動2011
* 香港電台2011新季度電視節目網頁 - 廉政行動2011
* 新浪微博 - 廉政行動2011 
* Yahoo! Blog - 廉政行動2011

## 電視節目變遷
陳嘉健

**陳嘉健**（Kade），前香港警察，曾經參與香港警察對外招募工作同埋作為曾健超案嘅案件主管而受到傳媒關注，但之後涉及一宗貪污案，之後辭職，後來轉做大律師並改名成陳棋祐。

## 學歷

* 拔萃男書院
* 香港大學－工程學士畢業
* 華威大學 －理學士
* 倫敦國王學院 － 法律學位
* 劍橋大學－法律碩士

## 經歷
陳嘉健2010年喺畢業香港大學工程學士，大學二年級嘅時候時參加警隊學長計劃後，立志加入警隊。佢後來透過「警務督察招募快線」投考督察，畢業前已通過警隊考核程序，並喺畢業後隨即接受警察學院36周訓練，先擔任軍裝巡邏小隊指揮官，再轉往旺角警區刑事調查隊，曾駐守旺角警區反黑組，其後調任有組織罪案及三合會調查科，一度視為警隊「明日之星」。

另外，佢亦曾經係曾健超案嘅案件主管，審訊中被懷疑調亂警方證人嘅口供，搞到簽錯名。

2017年1月，佢涉嫌收受黑幫賄款同埋免費嫖妓被廉政公署拘捕。

佢嘅個人LinkedIn顯示，佢之後轉職大律師。

## 外部連結

* 陳嘉健嘅個人LinkedIn

## 參考
歐亞美創

**歐亞美創**（EA Beauty）係一間香港嘅美容公司，由劉雅文創立，又請咗羅霖做代言人，另外亦係2021年香港小姐競選嘅贊助公司之一。**纖瘦店**亦係佢哋旗下品牌，但由於佢哋贊助無綫嘅節目，所以被部分黃色經濟圈嘅支持者視為藍店。

## 消費爭議

### 透明質酸豐胸療程造假
2022年8月，佢哋被揭發以網店「Revival medi pro」嘅名義提供透明質酸豐胸療程，但就無透露自己歐亞美創嘅公司真實身份。有客人光顧療程俾錢嘅時候不獲發收據，之後仲出咗問題，胸部出演劇痛，之後經醫生檢查後被揭發實際係打咗「聚丙烯酰胺水凝膠」（PAAG）類同嘅物質，誤打入左胸肌肉，要即刻攞番出嚟。客人之後向網店同歐亞美創反映，但佢哋都拒絕回應。

## 參考

## 出面網頁
* 
* 官方網站
阿V

**阿V**（，）係香港男演員，印度裔信德族人，主要用英文同廣東話表演棟篤笑。

## 演出
### 電視節目（[[ViuTV]]）
*2016年：《G-1格鬥會》主持
*2017年：《真PK》第39集嘉賓
*2018年：《G-1格鬥會2》主持
*2021年：《囝囝女女730》第84集嘉賓
*2021年：《七救星》第15集嘉賓
*2022年：《娛論潮》第10集嘉賓
*2022年：《拆你個夢》第12集嘉賓

### 電視節目（[[無綫電視]]）
*2022年：《360秒人生課堂》第9集嘉賓

## 出面網頁

類:香港棟篤笑演員‎
韓義理

拿督**韓義理**，LVO，QPM，CPM，FBIM（，）係英國殖民地警務人員，喺1964年至1967年擔任砂拉越警察總監、喺1967年至1973年擔任斐濟警務處處長，去到1973年被調任皇家香港警務處助理處長，最終喺1979年至1985年獲委任為皇家香港警務處處長。

## 軼事
香港警務處嘅接力比賽就係以韓義理命名─韓義理盾接力賽〈Henry Shield Relay Race〉。

## 出面網頁
* "Remembering Roy ", *OffBeat* Vol 632

## 參考

類:前香港警務處處長
陳椒華

**陳椒華**（）係中華民國政治人物、環保運動人士，曾經係時代力量不分區立法委員同埋時代力量黨主席。曾經做過嘉南藥理大學食品科技系副教授、台灣環境保護聯盟會長，新北市人。佢投入環保運動20多年，曾經因為抗爭東山垃圾掩埋場，之後同環團共同成立台灣水資源保育聯盟。關心嘅議題包含電磁輻射受害者、六輕石化污染、馬頭山掩埋場等議題。另外，佢亦強烈主張台灣主權，呼籲加強抗衡中共對台灣嘅入侵。

## 外部連結

* 

## 參考
時代力量黨主席

**時代力量黨主席**係中華民國政黨時代力量創黨以來嘅歷任黨主席名單。現任黨主席係王婉諭。最初時代力量採取集體領導嘅決策制度，建立扁平化嘅政黨組織。由黨員選出7位成員組成主席團，主席團喺定期會議上互相推舉執行黨主席，該制度運作咗兩屆。

2019年1月，為咗符合《政黨法》嘅法人化規定，時代力量完成修正章程同組織等事項，廢除原本嘅主席團、政策委員會制度，並新增黨代表制。現行時代力量嘅領導核心係由黨員透過網際網路選舉，直接線上投票選出15位任期2年嘅「決策委員」，並由中央黨部設立監選團監督。呢批決策委員會組成綜理政黨事務嘅「決策委員會」，由決策委員會共同推選出一位黨主席。

## 歷任黨主席



## 紀錄
#第2任黨主席黃國昌係時代力量至今唯一連任兩屆並做滿任期者。
#第5任黨主席高鈺婷就任時35歲，卸任時35歲，是至今最年輕嘅黨主席。高喺就任期間出任黨秘書長，係唯一一位出任黨秘書長的黨主席。
#至今，已有林昶佐、徐永明兩位曾任黨主席者退出時代力量。
#擔任最多屆時代力量黨主席者係邱顯智，至今已出任兩屆，也是屆次最多嘅黨主席。
#高鈺婷係時代力量首位女性黨主席。
#第6任黨主席陳椒華就任時61歲，是至今最年長嘅黨主席。

## 相關條目
*時代力量歷任中央黨部秘書長列表

## 註釋

## 參考


*
類:政黨阿頭
龐景峰

**龐景峰**（，），原名**錢浩然**，係香港男演員同歌手，阿爸阿媽分別係演員錢小豪同郭秀雲，澳洲出世。

龐景峰自2024年開始同前無綫電視藝員劉温馨拍拖。

## 演出
### 電視節目（[[ViuTV]]）
*2020年：《埋嚟睇 埋嚟玩》第21集嘉賓
*2022年：《七福星》固定嘉賓
*2022年：《拆你個夢》第11集嘉賓
*2022年：《娛論潮》第21集嘉賓
*2023年：《困獸鬥》 第52-54集嘉賓
*2023年：《讓我一次買個夠》第39集嘉賓
*2024年：《造星唔造星？》 第52、53集嘉賓
*2025年：《大力情人》參加者

### 電視節目（[[無綫電視]]）
*2022年：《通靈之王》參賽者
### 電視節目（[[香港開電視]]）
*2021年：《30分鐘大放餸》11月19、26號嘉賓
2022年臺灣海峽危機

**2022年臺灣海峽危機**係指中國人民解放軍因為美國眾議院議長佩洛西訪問臺灣，以軍事演習為藉口，喺臺灣周圍展開嘅一系列軍事行動。相對於同樣由中國共產黨引發嘅1996年臺海危機，今次中國解放軍發射嘅導彈唔單止飛越臺灣本島，部分實彈射擊區域亦已經覆蓋到中華民國實際控制區嘅內水同領海範圍入面，解放軍首次出現喺臺灣本島東岸附近演習，解放軍嘅軍艦、軍機都有跨越臺灣海峽中線。

## 注釋

## 參考
M-132 (密芝根州州道)

**M-132**係舊時美國密歇根州下半島安娜堡附近嘅一條西北-東南走向嘅州道，喺1929年起好，連接德克斯特同安娜堡。呢條路喺大約1960年交還當地管理。其中一段依家叫做**德克斯特-安娜堡路**。

## 簡述
M-132嘅起點係喺德克斯特下城區入邊大街同貝克街嘅相交點，承接大街向東南方向穿過城市，到咗市界之後就係依家嘅德克斯特-安娜堡路，之後一路向東南，穿過沃什特瑙縣嘅郊區，然後進入安娜堡。入咗去之後沿住德克斯特路、德克斯特道一路向東南，去到US12就完。

## 歷史
M-132喺1929年起好同埋獲得編號，嗰陣時佢已經係完全鋪砌好路面。之後去到大約1960年，安娜堡附近嘅94號州際公路同US12起好，M-132就由幹線公路系統到移除咗，依家條路叫做德克斯特-安娜堡路。M-132成條都係雙線行車嘅。

## 主要相交

## 參考資料

## 外部連結
*M-132
大飛 (樂手)

**大飛**（；本名：**陳匡榮**；），係香港音樂製作人、LMF結他手、監製。

## 音樂作品

## 參考資料
全國不分區及僑居國外國民立法委員選舉區

**全國不分區及僑居國外國民選舉區**，簡稱**不分區**、**全國不分區**，選票俗稱**政黨票**。自2008年中華民國第七屆立法委員選舉開始設立，呢個選區採用比例代表制最大餘額法黑爾數額選出，門檻5%，總共選出34席立法委員。
## 現今制度歷屆結果
### 第七屆（2008年）

### 第八屆（2012年）

### 第九屆（2016年）

### 第十屆（2020年）

## 選舉名單
* #：中途離職
### 第七屆
* （20席）（含背書3席）：王金平洪秀柱曾永權潘維剛邱毅鄭金玲（背書）陳傑李紀珠#張顯耀（背書）趙麗雲李嘉進#廖婉汝紀國棟羅淑蕾（背書）李明星郭仁春劉盛良鄭麗文帥化民徐少萍陳淑慧（補）許舒博（補）
* （14席）：陳節如蔡煌瑯涂醒哲 邱議瑩柯建銘黄淑英王幸男薛凌高志鵬陳瑩余政道翁金珠蔡同榮田秋堇

### 第八屆
* （16席）：王金平王育敏曾巨威楊玉欣邱文彥洪秀柱吳育仁潘維剛{ {.w}}陳鎮湘李貴敏蘇清泉陳碧涵[詹凱臣] ][徐少萍紀國棟#陳淑慧詹滿容（補）
* （13席）：陳節如柯建銘吳宜臻 李應元田秋堇蔡煌瑯蕭美琴陳其邁鄭麗君段宜康尤美女吳籟薛凌
* （3席）：許忠信#黃文玲#林世嘉#葉津鈴 （補）賴振昌（補）周倪安（補）
* （2席）：李桐豪張曉風#陳怡潔（補）

### 第九屆
* （18席）：吳焜裕吳玉琴陳曼麗顧立雄#蔡培慧王榮璋谷辣斯·尤達卡#余宛如蘇嘉全段宜康鄭麗君#陳其邁#尤美女李應元#鍾孔炤林靜儀徐國勇#周春米施義芳（補）李麗芬（補）郭正亮（補）邱泰源（補）蔣絜安（補）陳靜敏（補）
* （11席）：王金平柯志恩陳宜民林麗蟬陳宜民林麗蟬許櫞仁曾銘宗黃昭順吳志揚張麗善#許榛蔚#王育敏林榛蔚#王育敏 林奕華（補）童惠珍（僑）（補）
* （3席）：李鴻鈞陳怡潔周陳秀霞
*（2席）：高潞·以用·巴魘剌#徐永明鄭秀玲（補）

### 第十屆
* （13席）：吳玉琴洪申翰范雲羅美玲邱泰源周春米#游錫堃柯建銘管碧玲#莊瑞雄沈發惠林楚茵湯蕙禎陳靜敏（補）陳培瑜（補）
* （13席）：曾銘宗游毓蘭李貴敏吳斯懷鄭麗文林文瑞廖婉汝翁重鈞吳怡玎陳以信張育美李德維溫玉霞
*（5席）：賴香伶張其祿高虹安#邱臣遠蔡壁如#吳欣盈（補）陳琬惠（補）
* （3席）：陳椒華邱顯智王婉諭

### 第十一屆
* （13席）：林月琴沈伯洋張雅琳洪申翰#羅美玲游錫堃#范雲柯建銘沈發惠莊瑞雄林楚茵郭昱晴陳培瑜王正旭（補）王義川（補）
* （13席）：韓國瑜柯志恩葛如鈞翁曉玲陳菁徽吳宗憲林倩綺陳永康許宇甄謝龍介蘇清泉張嘉郡王育敏
*（8席）：黃珊珊#黃國昌#陳昭姿吳春城#麥玉珍#林國成#林憶君#張啓楷#劉書彬（補）洪毓祥（補）蔡春綢（補）王安祥（補）邱慧洳（補）陳清龍（補）李貞秀（補）

## 參考
魔都女行

《**魔都女行**》（）係香港電視廣播有限公司製作嘅遊埠節目，由谷婭溦同黃山怡主持，介紹上海嘅景點。節目由2022年7月23號到9月17號逢禮拜六晚22:00－22:30喺翡翠台播。

## 每集內容

## 節目調動
*2022年8月20號：由於播映《善心滿載仁愛堂》，所以暫停播映。

## 出面網頁
* 魔都女行 - 主頁 - tvb.com
*魔都女行 - 主頁 - myTV SUPER
周國儀

**周國儀**（），係馬來西亞作曲家同音樂製作人。

## 作曲作品
*《夜太黑》
*《誘惑的街》

## 參考資料

## 出面網頁
*
張江 (音樂人)

**張江**（；又叫**張亦江**），係中國音樂製作人同男歌手。

## 單曲
*《最浪漫的事》
*《青春之歌》
*《酒後吐真言》

## 參考資料

## 出面網頁
*
宋小明

**宋小明**（），係中國編劇同填詞人。

## 填詞作品
*《你是這樣的人》
*《中國功夫》
*《回家的人》
*《向北方》
*《喜歡你》
*《踏雪尋梅》
*《藍天白雲跟我來》
*《向奧林匹克出發》
*《我的戀曲》
*《脈搏》

## 參考資料
涂惠源

**涂惠源**（；），係臺灣作曲家同音樂製作人。

## 作曲作品
*《往事隨風》
*《聽海》
*《剪愛》
*《讓我一次愛個夠》

## 參考資料

## 出面網頁
*
*
尹義桑

**尹義桑**（；；），係韓國詞曲作家同音樂製作人。佢喺慶熙大學畢業。

## 參考資料

## 出面網頁
*
家政學

**家政學**（home economics / domestic science）係一門學科，內容包羅萬有，會教啲學生學家庭收入支出、居屋裝修設計、飲食營養、烹飪、採買，即係跟住人類發展進行，將來仲會加多啲科目都話唔埋。世界各國嘅教育部門都有呢個學科。家政學多出現喺中學度。
廖偉傑

**廖偉傑**，係臺灣音樂製作人。

## 編曲作品
*《感謝愛人》
*《自虐》
*Happy dog

## 參考資料
家庭娛樂

**家庭娛樂**係指一啲媒體、器材同埋方法喺屋企用嚟送遞同埋享受同嘅娛樂，可能係指：

* 家庭音響
* 家庭影院
* 家庭影片 
* 磁帶
* 黑膠碟
* 串流媒體
* 視像遊戲
* 電視
* 電影

## 睇埋
* 家庭娛樂系統 (搞清楚)
鱷魚肉乾

鱷魚肉乾 (crocodile jerky) 屬於動物類嘅中草藥，好多中醫話鱷魚肉乾可以醫哮喘，因為貨源少價錢高，係矜貴藥材。泰國同澳洲都有生產鱷魚肉乾。鱷魚肉乾係用嚟煲湯嘅，有啲香港餐廳酒樓有賣，但係價位高所以唔係間間有啝。有啲中醫提醒，唔係個個都啱飲鱷魚肉乾湯嘅噃，最好去睇過問過中醫啱唔啱自己體質先得。
康友韋

**康友韋**，係臺灣音樂製作人。

## 編曲作品
*《都對也都錯》
*《偏執面》
*《前進烏托邦》

## 參考資料

## 出面網頁
*
徐光義

**徐光義**（）係台灣結他手同埋詞曲作家。

## 創作作品
*《愛上你等於愛上寂寞》
*《不同凡響》
*《只愛高跟鞋》
*《橘色月光》
*《火上澆油》

## 參考

## 出面網頁
*
目標設定理論

**目標設定理論**（）係由美國管理學兼心理學教授**愛德溫·洛卡**（Edwin A. Locke）提出嘅動機理論。目標設定理論主張，設定目標會直接噉影響工作表現，而目標本身就有激勵嘅作用，能夠將個人嘅需要轉變為動機，令人做出達到目標嘅行為，所以要令人有動機做嘢（例如管理者想令員工有心機開工），就要同佢哋設低
*明確、
*有咁上下挑戰性嘅目標，
*仲要配合埋合適嘅回輸，
噉個人嘅工作表現就會升得最勁。

## 模型
目標設定理論嘅模型係，如果一個目標有以下呢啲特性，就最會有激勵嘅效果：
*目標定義要**明確**（specific），要具體清楚噉講明「點樣衡量目標係咪達到咗」；
*目標要**有咁上下挑戰性**（challenging）：設定嘅目標要唔好太難又唔好太易；易得滯嘅目標會令人覺得悶，難得滯嘅目標會令人有挫折感；
*回輸：人唔淨只應該有目標，仲需要定期噉知道自己「係咪達致緊啲目標」。

## 睇埋
*目標
*管理
*心流
*演講

## 參攷

*Locke, Edwin A. (1968) 「Toward a Theory of Task Motivation and Incentives」 *Organizational behavior and human performance*, (3)2: 157-189.
*Locke, Edwin A. (1996) 「Motivation Through Conscious Goal Setting,」 *Applied and Preventive Psychology*, 5:117-124.
*Locke, Edwin A. (2001) 「Motivation by Goal Setting,」 *Handbook of Organizational Behavior*, 2: 43-54.
李偉文 (警察)

**李偉文**，前香港警察，因為喺元朗站襲擊事件當日擔任元朗警區指揮官，被指失職，成為一啲香港反送中運動參與者批評投訴嘅對象。

## 警隊服役生涯
李偉文喺1983年加入香港警察，2017年獲擢升為總警司，曾經做過刑事部支援科，之後調任做元朗警區指揮官，直到2020年2月退休。喺元朗警區工作期間，佢亦有負責一啲警察同非華裔社群聯繫等嘅警民關系社區工作。

前後服務警隊37年。經過半年冷河期之後轉職勤豐金控旗下勤豐管理咨詢服務有限公司，獲委任為顧問。

## 爭議

### 元朗站襲擊事件嘅角色：被舉報觸犯公職人員行為失當罪
喺元朗站襲擊事件嗰陣，佢係元朗警區指揮官。但好多被襲擊人士向警察求助，警察都未有理會。結果李偉文同一啲其他相關嘅警務人員，都被唔少反送中運動參與者批評同抗議。關於佢嘅批評，除咗事件本身襲擊咗好多反送中運動嘅示威者外，仲有就係佢本身喺7月21號當日負責部署決定，另外事件之後第二日，佢被批評多番迴避到警署抗議嘅議員同市民。而部分運動參與者，例如民主黨立法會議員林卓廷，之後就舉報觸犯公職人員行為失當罪。不過，由於政府對涉案警務人員嘅調查進度緩慢，所以亦招來呢啲參與者嘅批評。

喺2020年10月，包括李偉文在內嘅一啲喺反送中運動入面鎮壓示威者嘅警務人員，獲頒授香港警察榮譽獎章，當中政府甚至稱讚李偉文「表現出色，克盡厥職，堪稱典範」，林卓廷亦批評，唔追究佢嘅李偉文刑事責任，反而對佢嘉許，咁樣會令警察更加有恃無恐。

## 參考
掃冰者

《**掃冰者**》係新加坡新傳媒製作嘅警察題材電視劇，由張智霖、李南星、郭淑賢、連凱、陳法蓉、劉松仁主演。
邱顯智

**邱顯智**（），人權律師、社會運動者，前中華民國立法委員兼時代力量國會黨團總召，前時代力量黨主席。喺臺灣嘉義縣竹崎鄉出世，嘉義高中畢業，攞到國立臺北大學法學士、碩士，亦係德國海德堡大學法學碩士。

## 部分關注議題
佢部分關注嘅議題包括台灣居住正義問題，主張準備通過《平均地權法案》同埋《租賃住宅市場發展及管理條例》，並設立「空屋稅」。佢亦關注媒體壟斷問題，例如有線電線系統業者中嘉嘅股權被三立同鏡電視控制，違背反媒體壟斷嘅規定。

## 參考
王婉諭

**王婉諭**（Wang Wan Yu，）係臺灣時代力量籍政治人物，苗栗縣出身。曾經擔任時代力量不分區代表立法委員、時代力量立法院黨團幹事長等職務。

2016年佢嘅女死於內湖無故冤殺事件後開始受到大眾關注，之後佢持續從事相關社會運動（如相關嘅臺灣司法改革運動）。2020年，佢代表時代力量參選立法委員選舉，列喺時代力量全國不分區立法委員候選人名單嘅第三順位，同年1月11號當選。

## 關注議題
王關注議題例如有：台灣道路設計爭議。另外，任內佢亦關注竹北市豐采520爭議、新豐掩埋場爭議、2023年新北市幼兒園餵藥案、2023年民主進步黨黨內性騷擾風波等事件。

外交政策方面，佢亦有就中共對維吾爾族種族滅絕行為，要求政府研議制裁中共迫害維族嘅行為。

## 個人生活
佢有時會公開挑戰一啲奇怪嘅食物，例如2023年肯德基推出嘅「皮蛋蔥花蛋撻」同埋必勝客推出嘅「腸粉鳳爪薄餅」，引起一啲網民關注。

## 睇埋

* 民進黨－時代力量關係

## 參考

類:中華民國立法委員
類:時代力量黨員
費利曼圖 (公司)

**費利曼圖**（，原名費利曼圖媒體(FremantleMedia)，前身係All American Television同Pearson Television）係英國電視節目製作單位同經銷公司。呢間公司喺貝塔斯曼旗下RTL集團嘅成員，總部位於倫敦。公司內部有好多英國、澳洲（由Reg Grundy Organisation/Grundy Television同Crackerjack Productions喺2006年合併而成）同美國電視製作公司。電視節目如《英國版X音素》、《全英一叮》、《全美一叮》、《家庭問答》（香港版叫做《思家大戰》）都係呢間公司製作。主要嘅製作標籤係Thames、Talkback、Naked Television等等。
羅德泉

**羅德泉**，前香港裁判官、國安法指定法官。因為多次負責審理香港政府對民主派人士嘅政治檢控案件，當中一啲決定被指不恰當、越權同偏袒政府，甚至令政府唔洗展示證據都可以告人，俾一啲公眾批評。

## 爭議

### 鄒幸彤支聯會案越權同偏袒香港警察
香港警察國安處喺2021年指控支聯會屬「外國代理人」，引用未經諮詢或香港人同意之下訂立嘅《國安法》要求支聯會提交喺香港嘅資產、收入來源同開支等資料，但遭到支聯會多名常委拒絕，之後警方拘捕咗佢哋。去到2022年6月29號，前支聯會副主席鄒幸彤要求控方披露支聯會屬於乜嘢外國組織嘅「代理人」並提出有關證據，否則無從抗辯。但羅德泉就拒絕申請，令控方唔使展示證據都可以繼續檢控，又話辯方要點反駁係辯方嘅事。

另外，鄒幸彤曾經申請解除呢單案嘅報道限制，亦被羅德泉拒絕鄒遂入稟高等法院。鄒幸彤之後申請司法覆核，國安法指定法官李運騰之後頒書面判詞指羅德泉嘅決定越權，涉及好多問題都無考慮，並下令廢除有關決定。

## 參考
李運騰

**李運騰**，香港原訟法庭法官，國安法指定法官之一，因為有份處理唔少政府對民主派人士政治檢控嘅案件，而得到一啲公眾關注。

李運騰喺香港大學攞咗法學士學位同埋法學專業證書之後，喺93年加入咗前嘅律政署，做起檢察官。到咗95年，晉升做咗高級檢察官，05年再晉升做副首席政府律師，同年都出任高級助理刑事檢控專員嘅職位。佢喺13年被委任去區域法院做法官，19年1月14號起就升級做高等法院原訟法庭嘅法官。

## 參考
秦萬民

**秦萬民**，係中國音樂製作人。

## 簡歷
2006年佢攞到中國華語傳媒大獎最佳編曲獎。

## 參考資料
清水區

**清水區**可以指：
*清水區 (臺中)：喺臺灣臺中
*清水區 (日本)：喺日本靜岡縣靜岡市
許寶強

**許寶強**係香港學者。

1985年佢喺香港中文大學攞到理學士學位。1995年喺紐約州立大學Binghamton分校攞到博士學位。

著作包括《資本主義不是甚麼》、《回歸人心》、《情感政治》、《缺學無思》、《限富扶貧》等等。

## 參考
ROUGE (評估準則)

（）係自然語言處理上一類做法，用嚟評估一段自動總結或者機翻演算法「有幾好」。

## 諗頭
ROUGE 嘅基本諗頭係，人工智能最想做嘅嘢就係教電腦模仿人噉嘅智能，所以如果話一段 AI 演算法掂，即係等同話佢展現到同人類專家一樣噉嘅表現；噉講即係話，研究者會去
*搵一拃由受過訓嘅人類，叫佢哋人手同拃文件做總結；
*用自己設計嘅自動總結演算法同同一拃文件做總結；
*比較人類專家做嘅總結同段演算法做嘅總結；
*兩者愈相似，就愈表示段演算法掂。

## 睇埋
*自動總結
*機械翻譯

## 攷
呂燕衛

**呂燕衛**（），係中國音樂製作人同填詞人。

## 填詞作品
*《莫尼山》
*《鴻雁》

## 參考資料

## 出面網頁
*
額爾古納樂隊

**額爾古納樂隊**，係中國樂隊。

## 成員
*呼和圖拉嘎
*瑪西巴圖
*付紹博
*包玉民

## 專輯
*《額爾古納》
*《鴻雁》
*《往日時光》

## 參考資料
蔡庭貴

**蔡庭貴**（），係臺灣音樂製作人。佢同過周杰倫、莫文蔚、蔡依林、張靚穎、黃麗玲、范逸臣、丁噹、鄧福如等歌手合作。

## 音樂作品
;編曲作品

## 參考資料
M105

**M105**或**M-105**可以係：

*M105 (天體)，橢圓星系
*M-105 (密芝根州州道)，密芝根州州道
Bob Puzey

**Bob Puzey**（本名），係英國詞曲作家。

## 詞曲作品
*《Sexy Music》
*《Attention to Me》
*《I'm in the Mood for Dancing》
*《Gotta Pull Myself Together》

## 參考資料

## 出面網頁
*
臺灣海峽危機

**臺灣海峽危機**係指控制中國大陸嘅中華人民共和國政權同退守臺灣嘅中華民國政權，雙方隔住臺灣海峽對峙，雖然雙方未有正式停戰，但事實上一路喺休戰狀態，不過亦曾經有幾次差啲引發全面戰爭嘅潛在危機。

## 一覽
*1954年臺灣海峽危機
*1958年臺灣海峽危機
*1996年臺灣海峽危機
*2022年臺灣海峽危機
Carbon (程式語言)

**Carbon**係一種開源程式語言，由Google開發，佢哋喺2022年7月公佈，仲表示希望Carbon做C++嘅繼承者，預計喺2024或2025年正式推出。

## 睇埋

* Dart

## 參考


## 出面網頁
* Carbon嘅GitHub頁
吳慶康

**吳慶康**，係星加坡填詞人。

## 填詞作品
*《我等到花兒也謝了》
*《愛能不能戒》
*《假如我很大膽去愛你》
*《再說你也不會懂》
*《屬於》

## 參考資料
陳廣池

**陳廣池**，中華人民共和國香港特別行政區區域法院法官，國安法指定法官之一，有份處理唔少政府對民主派人士政治檢控嘅案件，包括判處“7·21”元朗白衣人無差別傷人事件中被襲擊嘅前立法會議員林卓廷囚禁3年1個月。

## 參考
葉穎寶

葉穎寶(**Ip Rainbow**，)，係香港女泳手，擅長蛙泳項目。

佢係2019年獲得行政長官社區服務獎狀。

## 攷

## 出面網頁
*https://res-taipei.fisu.net/eng/zb/engzb_swimming-athlete-profile-n142497-ip-rainbow.htm
*https://2017aimag.hkolympic.org/delegation-list/group-11/member-138/

類:香港女運動員
澳洲鎳泡沫

**澳洲鎳泡沫**（，直譯可以叫**波塞冬泡沫**）係廿世紀中澳洲嘅一場經濟泡沫。

單嘢發生喺 1960 年代嘅澳洲；當時澳洲因為越戰等嘅原因而搞到（nickel）呢種金屬出現短缺，於是鎳嘅價就自然開始升；打後因為投資者响度炒鎳金屬等嘅原因，個價愈升愈勁，喺 1969 年上半橛升到去成每噸 7,000 英鎊嘅價咁高，一般投資者買唔起；但到咗同年嘅下半橛，啲人開始發覺鎳根本唔值咁多錢，於是鎳金屬嘅價就喺幾個月內跌咗超過 50% 咁多。

## 睇埋
*經濟泡沫

## 攷
平安夜 (搞清楚)

**平安夜**可以係指：

* 平安夜：聖誕之前嗰個夜晚，喺每年嘅12月24號。
* 平安夜 (聖誕歌)：聖誕歌，由德國人Joseph Mohr喺1818年寫
* 梁詠琪嘅歌《平安夜》，收錄喺佢嘅《Preludio》專輯
M-110 (密芝根州州道)

**M-110**係舊時美國密芝根州一條幹線公路嘅編號，係一條連接US 31同嘅支路，全長1.715英里（2.760公里），呢個編號由1927年用到2003年。

## 簡述
M-110嘅南端起點係喺佢同馬尼斯蒂嘅北邊市界，附近US 31嘅相交點嗰度，喺呢個位開始，公路沿住密歇根湖隔籬嘅湖旁路向北，途中經過帕克代爾嘅非建制地區，之後經過果園海灘州立公園嗰陣可以見到附近嘅田野，過咗公園之後M-110就喺同嘅相交點完結。

## 歷史
喺1927年，沿住湖旁路呢段公路被加上M-110嘅編號。2003年，密歇根州交通部（MDOT）將M-110交畀馬尼斯蒂縣道路委員會。MDOT喺交接之前做嘅調查顯示，2002年每日平均有2,335架次嘅車用M-110。

## 主要相交

## 參考資料

## 外部連結
*M-110
Potpourri

**Potpourri**係香氛乾花植物，個英文字 potpourri 源自法文。將啲乾咗嘅天然有香味嘅花或植物，撈埋一齊放喺個兜或者個缽度，用嚟薰香居屋，感覺上居屋空氣會清新啲。最早都係用陶瓷兜缽，而家啲人用木製兜缽多啲。以前香氛乾花植物，要撿啲有溫和香氣唔會攻鼻嘅植物先至得，而家有啲人會加各種精油增加香味。乾咗嘅花草材料至少可以放兩三個月，乾燥過程處理得好嘅話，可以放足廿年。根據英國皇家植物園2015年一份研究報告指出，用嚟整香氛乾花嘅植物材料，超過一百科去到四百幾種，最多人用玫瑰，包括花瓣、葉、玫瑰果、玫瑰油，其他香氛乾花植物包括香柏樹皮木碎、桂皮、丁香、茴香、茉莉、薰衣草、檸檬香草、薄荷、橙皮等。整香氛乾花植物要小心唔好撿有毒嘅植物，如果加精油都唔可以太過攻鼻，加太多精油都可能會中毒，尤其是驚細蚊仔或者寵物誤食發生危險。

法國有瓷器工場響 1750年代至 1760年代，製造咗十二個船型瓷器皿，用嚟放香氛乾花植物，法國國王路易十五嘅情婦龐巴度夫人就有三個揸手。船型瓷器皿而家全世界剩番十個。

另外有一種工藝 preserved flowers 中文有多種名稱包括永生花、不凋花、保鮮花，呢個工藝注重保存花本來面貌，甚至抽走花本身嘅香味，而香氛乾花植物 potpourri 就調反轉頭同佢相反，注重香氣。
紅岸基金會

**紅岸基金會**係個中文網站，操作者以長居海外個中華人民共和國異見人仕為主，渠等喺上面展示唔少中國共產黨陣營人物個個人資料，附帶批評用個圖文。有消息指，大陸政府查鄧家貴傍習明澤個證件資料外泄事件時，得知緝捕目標係爾個網站傍支納維基個操作者，發覺無本事捉渠等，就移花接木恁作個古仔去冤枉營運惡俗維基嗰尐身處大陸，捉得到個人來交差。
## 參攷

## 睇埋
*支納維基
*維基解密
## 網址
*首页 - 红岸基金会(ZhinaRed Foundation)
類:網站
支納維基

**支納維基**（俗稱：**支那維基**）係個中文起底網站，由家陣流亡日本個中國大陸反中共人仕肖彥銳創立，營運者宜家都喺外地。渠有刊登中共二五仔收錢賣個習明澤傍鄧家貴之少少證件資料。有理論話，惡俗維基案嗰尐被告人都係無辜個，所謂罪名都係部分中共公安為徂領功而炮製個冤案；嗰啲執法者基於惡俗維基傍支納維基以前有關，而虛構案情，砌人等生豬肉。

## 參考

## 睇埋
*紅岸基金會
*維基解密
## 網站
*支纳维基
類:網站
廖啟明

**廖啟明**係大清官員，資州內江縣人，由歲貢，乾隆廿五年二月任四川順慶府岳池縣訓導，係一位政治人物，明清時曾經解四川順慶府岳池縣（位於今四川東北部，武周萬歲通天二年分南充、相如二縣置，係一個千年古縣）擔任官吏。

## 註釋

類:大清官員
啟明
胡珠

**胡珠**，又名**胡曜麟**，香港親中陣營政治人、飲食界生意人，新光酒樓集團創辦人之一。而家係主席兼董事總經理。
## 選舉經歷
佢喺2000、2006、2011、2016、同埋2021年都有參與香港特別行政區選舉委員會界別（飲食界），並成功當選。

喺2016年，佢有份提名林鄭月娥參與2017年香港行政長官選舉。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考


類:香港飲食界人士
梁志偉

梁志偉，香港親中派政治人物兼飲食界人士，香港飲食界公司昇悅集團創辦人，主張「愛國者治港」，2017年曾經當選為香港現代管理(飲食)專業協會主席。

喺2021年8月，佢當選成為香港特别行政區選舉委員會委員（飲食界）。之後佢喺李家超無提政綱嘅情況下，有份提名李家超參與2022年香港行政長官選舉。

## 參考
莊任明

**莊任明**，香港親中派自由黨政治人物兼飲食界人士，蛋撻王老闆，主張愛國者治港。

## 早年經歷
佢原本喺觀塘開飯堂，1993年就改做蛋糕西餅生意，就咁創立咗「蛋撻王」。

## 選舉經歷
2006年，佢喺選舉委員會界別分組選舉自動當選成為選委（飲食界）。

喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會委員（飲食界）。之後佢喺李家超無提政綱嘅情況下，有份提名李家超參與2022年香港行政長官選舉。

## 家庭
莊裕坤係佢個仔。

## 參考
楊維

**楊維**，香港親中派自由黨政治人物兼飲食界人士，富臨集團老闆。

## 部分公職

* 香港珠海商會第三屆榮譽會長

## 爭議
2020年10月，有媒體報道話，楊維在元朗錦壆路嘅獨立屋涉嫌違規僭建，有露天泳池、標準籃球場、巨型園林錦鯉池塘同池畔涼亭等。呢啲建築物，總共擴建成近萬呎「巨宅」，遠大過每層面積唔超過700平方呎嘅三層村屋設計。地政處視察過之後，祇係向業權人發出警告信要求糾正違契事項，可以話完全冇懲罰性。

2021年4月，楊維嚮元朗錦壆路23號嘅一間獨立屋俾7至8個揸刀嘅男人淋紅油，警察話方初步話同錢有關。

## 政治立場
佢係香港親中派成員，主張排除異見嘅愛國者治港。

### 選舉經歷
喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會委員（飲食界）。之後佢喺李家超無提政綱嘅情況下，有份提名李家超參與2022年香港行政長官選舉。

## 參考
楊位醒

**楊位醒**，香港親中派民建聯政治人物兼飲食界人士，美麗華集團餐飲拓展顧問。

## 政治立場
佢係香港親中派人士，主張愛國者治港。有份贊助慶祝中國65週年嘅官方國慶晚會。

佢曾經喺2015年1月去信立法會就行政長官普選辦法發表意見，支持北京未經諮詢或香港人同意，強行訂立，大幅度限制候選人資格嘅831決定，又反對擴大提名委員會選民基礎。

佢曾經參與公開聯署支持北京未經諮詢或香港人同意，強行訂立嘅《港版國安法》。

### 選舉經歷
2006年，佢喺選舉委員會界別分組選舉自動當選成為選委（飲食界）。

喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會委員（飲食界）。

## 部分公職

* 香港島各界聯合會第七屆地區事務委員會委員，常務理事
* 民建聯第10屆監察委員

## 榮譽
2004年10月獲頒發榮譽勳章

## 參考
凌偉業

**凌偉業**，香港親中派政治人物兼飲食界人士，建華集團總裁，主張愛國者治港。

喺2021年8月，佢當選成為香港特别行政區選舉委員會委員（飲食界）。

## 參考
鍾偉平

**鍾偉平**，香港親政府陣營（商界親中派）政治人、飲食業生意人（稻香集團主席），

## 部分公職

* 香港中華總商會粵港澳大灣區委員會副主席

## 部分榮譽
* 2004年：銅紫荊星章
## 政治立場
佢係香港親中派嘅成員，主張愛國者治港，有份支持同贊助荃灣各界慶祝香港回歸祖國23周年活動。

### 選舉經歷
2006年，佢喺選舉委員會界別分組選舉自動當選成為選委（飲食界）。

喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會委員（飲食界）。之後佢喺李家超無提政綱嘅情況下，有份提名李家超參與2022年香港行政長官選舉。

## 參考


類:香港飲食界人士
偉平
盧浩宏

**盧浩宏**，香港親中派政治人物兼飲食界人士，福苑集團主席，主張愛國者治港。

## 公職

* 2024-2025年度順德聯誼商會會長
* 香港順德人聯會第一屆會長

## 選舉經歷
喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會委員（飲食界）。

## 參考
陳永安

**陳永安**（**Chan Wing On**，）係香港飲食界人士，太興集團（）主席兼執行董事，主張愛國者治港。

## 部分公職

* 製衣業訓練局委員

## 選舉經歷
2006年，佢喺選舉委員會界別分組選舉自動當選成為選委（飲食界）。

喺2016年，佢當選成為香港特别行政區選舉委員會委員（飲食界）。之後喺2017年香港行政長官選舉，佢提名咗林鄭月娥。

喺2021年8月，佢當選成為香港特别行政區選舉委員會委員（飲食界）。之後佢喺李家超無提政綱嘅情況下，有份提名李家超參與2022年香港行政長官選舉。

## 參考

類:香港生意人
徐汶緯

**徐汶緯**（**Rayman Chui**，），係香港建制派（商界親中派）政治人、飲食界人士，金記集團主席，主張愛國者治港，亦係2021年香港十大傑出青年得主。有時會就飲食業界問題接受傳媒訪問。

喺2021年9月，佢當選成為香港特别行政區選舉委員會委員（飲食界）。

喺2021年12月，佢參選2021年第7屆香港立法會選舉（飲食界），但輸咗俾角逐連任嘅張宇人。
## 公職
*香港再出發大聯盟發起人
*稻苗飲食專業學會會長
## 參考


類:香港飲食界人士
洪丕正

**洪丕正**（1964年－），香港親中派政治人物兼財經界人士，渣打銀行高層人員。

喺2021年8月，佢當選成為香港特别行政區選舉委員會商界（第一）委員。
## 公職
*香港再出發大聯盟發起人
## 參考
金澤培

**金澤培**（，），香港工程師，親中派政治人物兼商界人士，現任香港鐵路有限公司行政總裁。 

喺2021年8月，佢當選成為香港特别行政區選舉委員會商界（第一）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考
白德利

**白德利（Guy Martin Coutts Bradley）**，香港親中陣營政治人、生意人（太古地產行政總裁）。

喺2021年8月，佢當選成為香港特别行政區選舉委員會商界（第一）委員。

## 參考

類:香港生意人
伍俊達

**伍俊達**（**Roy Ng Chun Tat**，），香港親中派政治人物兼商界人士，香港東莞市(港澳)政協，香港總商會理事，香港城市大學教授、香港貨品編碼協會主席，暉星(香港)有限公司主席及行政總裁，清晰醫療集團控股有限公司顧問兼薪酬委員會成員。香港佢畢業於柏克萊加州大學，畢業後加入多間國際上市公司，包括 The Body Shop、Ecko Unltd. 等。佢主張愛國者治港。

## 部分公職
* 競爭事務委員會委員
* 香港數碼港管理有限公司董事
* 香港特別行政區方便營商諮詢委員會副主席

## 選舉經歷
喺2021年8月，佢當選成為香港特别行政區選舉委員會商界（第一）委員。 之後佢喺李家超無提政綱嘅情況下，有份提名李家超參與2022年香港行政長官選舉。

## 參考
馮玉麟

**馮玉麟**，香港親中派政治人物兼商界人士，數碼通集團副主席及執行董事。

## 選舉經歷
喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會商界（第一）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考
霍啟山

**霍啟山**，香港建制派（傳統親中派）政治人、生意人，霍英東集團副總裁，係霍震霆嘅二公子、香港U23足球隊贊助人。 

## 部分公職

* 香港中華總商會創科及創意文化委員會主席
* 香港工商總會北區分會特邀榮譽會長

## 選舉經歷
喺2021年8月，佢當選成為香港特别行政區選舉委員會商界（第一）委員。

## 外部連結

* 

## 參考

啟山
類:香港生意人
啟山
余鵬春

**余鵬春**，香港建制派（傳統親中派）政治人、生意人，裕華國貨董事總經理。

## 公職
*香港再出發大聯盟發起人
*僱員再培訓局主席
*香港中華總商會常務會董
*中國人民政治協商會議廣東省第12屆常務委員
*第14屆全國政協香港委員特邀香港人士
*港區省級政協委員聯誼會常務副會長
*香港寧夏社團聯會第二屆名譽會長

## 選舉經歷
喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。

喺2021年9月，佢當選成為香港特別行政區選舉委員會商界（第一）委員。之後佢喺李家超無提政綱嘅情況下，有份提名李家超參與第6屆香港行政長官選舉。

## 家庭
佢老婆係余徐菊霞，有一個家姐叫余小春，阿哥余國春亦係裕華國貨高層。

## 參考

類:香港生意人
類:香港馬主
鵬春

類:全國政協香港委員
林凱章

**林凱章**，香港建制陣營（商界親中派）政治人（經民聯青委會副主席）、生意人，永和實業總經理，佢係林健鋒個仔、林亮添孫仔。
## 選舉經歷
喺2021年8月，佢當選成為香港特别行政區選舉委員會商界（第一）委員。
## 公職
*香港再出發大聯盟發起人
*廣東省政協委員
*香港消委會幹事
## 馬主生涯
由2023-2024馬季開始，林凱章開始喺香港賽馬會做馬主，擁有名下馬「好輕鬆」（通關團體名下，同林棣權等人一齊擁有）。
## 參考

類:香港經濟民生聯盟黨員
類:香港馬主
凱章
余國賢

**余國賢**，香港建制派（商界親中派）政治人、生意人（和興建築董事），乒乓波名將余潤興嘅大仔。

## 部分公職

* 中國香港滑雪總會主席
* 國際華商協進會第18屆榮譽會長
* 港龍會副會長
* 黑龍江省政協常委
* 中國香港網球總會理事會理事 (香港網球基金會代表)

## 政治立場
佢政治立場係親中派。有份支持北京未經諮詢或香港人同意，強行訂立嘅《港版國安法》。

## 選舉經歷
喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會商界（第一）委員。之後佢喺李家超無提政綱嘅情況下，有份提名李家超參與2022年香港行政長官選舉。

類:香港馬主

## 參考

類:香港生意人
于健安

**于健安**係香港親中派政治人物兼商界人士，啟東電線電纜董事及總經理。

## 部分公職

* 康復諮詢委員會委員
* 香港生產力促進局副主席 
* 勞顧會僱主代表

## 選舉經歷
2006年，佢喺選舉委員會界別分組選舉自動當選成為選委（商界 - 第一）。

喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會商界（第一）委員。

## 事件
2020年6月，嘉里建設（00683）之前放售非核心物業，其中以6,830萬元沽出的土瓜灣港圖灣基座商舖，獲啟東電線電纜的于氏家族購入，呎價約1萬元。買家為威鴻有限公司，註冊董事包括于靜深、于健安、于海燕及賴家喜等，屬於啟東電線電纜的于氏家族成員。

## 參考
梁兆基

**梁兆基**，香港總商會總裁，喺銀行界退任前係香港上海滙豐銀行有限公司副主席兼行政總裁顧問，亦係滙豐銀行香港執行委員會及其他管理委員會成員。此前，佢係滙豐集團大中華區首席經濟師。

## 公職
梁兆基曾先後出任多項公職

* 香港貿發局理事會成員
* 貿發局一帶一路及大灣區委員會成員
* 香港貨品編碼協會董事
* 香港銀行公會署理主席
* 香港按揭證券有限公司非執行董事
* 香港金融發展局成員
* 太平洋經濟合作組織香港委員會成員
* 大珠三角商務委員會成員
* 政府統計諮詢委員會成員
* 臨時建造業統籌委員會成員
* 廉政公署香港商業道德發展諮詢委員會成員
* 方便營商諮詢委員會成員
* 香港城市大學財務及投資委員會成員

## 學歷
梁兆基喺1984年於加拿大多倫多大學取得經濟學碩士學位。

## 選舉經歷
喺2021年8月，佢當選成為香港特别行政區選舉委員會商界（第一）委員。

## 參考
王冬勝

**王冬勝** （，）係香港親中派銀行家，依家係香港上海滙豐銀行非執行主席。2020年10月獲頒金紫荊星章。

## 部分公職
* 中國和平統一促進會香港總會會務顧問
*香港再出發大聯盟發起人
* 第十四屆全國政協香港委員(其他界別香港人士)

## 政治立場
佢係香港親中派一員。

### 選舉及提名經歷
2006年，佢喺選舉委員會界別分組選舉自動當選成為選委（金融界）。

## 參考

類:香港銀行家
冬勝
終於飛到LA

《**終於飛到LA**》（**Awaited Flight**），前名《**餓鬼旅行團**》，係香港MakerVille製作嘅遊埠節目，由岑樂怡同李嘉文做主持，2022年8月15號到8月26號逢禮拜一到五 23:00 - 23:30喺香港電視娛樂ViuTV播。節目主持會遊覽美國洛杉磯（LA）。

## 每集一覽

## 註

## 出面網頁
*ViuTV：終於飛到LA

## 電視節目變遷
其實你不懂我的心

《**其實你不懂我的心**》係臺灣歌手童安格嘅專輯，喺1989年由寶麗金發行。

## 簡介
呢張專輯收錄咗12首歌。

## 參考資料
@自己

《**@自己**》係中國男聲組合羽泉發行嘅第八張錄音室專輯，喺2011年4月18號由巨匠文化發行。

## 簡介
呢張專輯收錄咗12首歌。

## 曲目
# 我的青春我的城
# 奮鬥
# 大哭一場
# 男人歌
# 樂游.天下
# 來生說再見
# 天上沒有烏雲蓋
# 上山坡
# 大手小手
# 關一盞燈
# 世界因你而美麗
# 月光

## 參考資料
雪花 (單曲)

《**雪花**》（）係日本女歌手中島美嘉嘅第10張單曲，喺2003年10月1號由日本索尼音樂娛樂旗下嘅索尼音樂聯合發行。歌曲由松本良喜作曲同編曲，並由填詞。

## 收錄曲目

## 銷售榜單

### 週榜單

### 月榜單

### 年榜單

## 銷售認證

!scope="col" colspan="3"| 串流媒體
|-

## 參考資料
劉鐵成

**劉鐵成**，香港建制派（商界親中派）政治人、生意人（東方石油有限公司董事總經理），係「石油大王」劉浩清嘅大仔，亦係香港賽馬會資深馬主。

## 部分公職
* 香港中華總商會永遠榮譽會長
* 仁愛堂第23屆主席

## 選舉經歷
喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 屋企
佢老婆係劉顧家瑾，有兩個女、一個仔（劉佳航、劉佳韻、劉佳業）。

## 參考


類:香港馬主

類:香港生意人
類:仁愛堂主席
陳斌

**陳斌**（），香港建制派（商界親中派）政治人、生意人（大昌集團有限公司主席及董事總經理），妹夫係前任香港賽馬會董事鄭維志。

## 生平
陳斌的爸爸是大昌集團創辦人陳德泰，1980年陳德泰逝世，陳斌接任大昌主席，係當時最後生嘅上市公司主席。

## 部分公職
* 香港中華總商會永遠榮譽會長

## 政治參與
佢係香港親中陣營嘅支持者，有份贊助慶祝中國65週年嘅官方國慶晚會。

### 選舉經歷
喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考

類:香港生意人
林銘森

**林銘森**（）係香港親中派政治人物兼商界人士，福萬集團有限公司總裁、浩萬有限公司董事長。

## 部分公職

* 香港中華總商會永遠榮譽會長
* 香港福建社團聯會永遠名譽會長/榮譽顧問
*香港再出發大聯盟發起人
* 中國和平統一促進會香港總會會務顧問
* 兩岸和平發展聯合總會榮譽顧問
* 香港島各界聯合會第七屆榮譽會長
* 旅港福建商會教育基金董事會榮譽主席
* 香港福建商會永遠榮譽會長
* 香港中華文化總會名譽會長
* 香港閩侯同鄉聯誼會創會召集人

## 政治立場
佢係香港親中派嘅成員。

喺2015年中，佢曾經參與聯署支持當時喺831框架之下，高提名門檻嘅特首普選方案。

佢曾經支持北京未經諮詢或香港人同意，強行落實嘅《港版國安法》，鼓勵香港人喺大幅度削減直選議席比例同埋限制民主派參選嘅2021年香港立法會選舉入面投票。

### 選舉經歷
喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 部分榮譽

* 2004年 - 行政長官社區服務獎狀

## 參考
楊華勇

**楊華勇**（），福建泉州石獅人，香港建制陣營（商界親中派）政治人、生意人（香江國際有限公司副董事長及行政總裁），楊孫西家族太子爺。

## 部分公職
* 香港中華總商會副會長/粵港澳大灣區委員會顧問/青年委員會顧問
* 香港菁英會榮譽主席
* 中華全國工商業聯合會常務委員
* 獨立監察警方處理投訴委員會委員
* 百仁基金副會長

## 政治立場
佢係香港親中派人士。

2020年6月尾，楊華勇曾經有份簽署一份全國工商聯嘅聲明，內容支持北京政府未經諮詢或香港市民同意而強行訂立，惹嚟泛民主派同社會各界負評四起嘅《中華人民共和國香港特別行政區維護國家安全法》。另外，佢亦支持大幅度削減直選議席嘅所謂「完善選舉制度」。

### 選舉經歷
喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。

喺2021年9月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 家庭關係
佢已經結婚，老婆係莊菲娜。

## 參考

類:香港生意人
類:祖籍福建
莊學山

**莊學山**，莊靜庵家族成員，香港親中陣營政治人、生意人（中南鐘錶有限公司主席、中南股份有限公司主席、綿德社企有限公司董事），亦係富豪李嘉誠嘅舅仔。

## 部分公職

* 香港潮屬社團總會永遠名譽主席
* 中華海外聯誼會理事

## 政治參與
佢係香港親中陣營嘅支持者，有份贊助慶祝中國65週年嘅官方國慶晚會。

### 選舉經歷
喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考

類:香港生意人
類:祖籍潮州
類:香港馬主
謝湧海

**謝湧海**，香港建制派（商界親中陣營）政治人、中銀國際英國保誠資產管理有限公司董事長。

## 部分公職

* 證監會諮詢委員會委員
* 香港中華總商會粵港澳大灣區委員會顧問
* 中國國家行政學院（香港）工商專業同學會第五届名譽主席

## 政治立場
佢係香港親中派一員。
### 選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考
楊振鑫

**楊振鑫**（Charles Yeung，），又名**楊釗**，係香港建制派（商界親中派）政治人（民建聯黨員，曾經做過臨時立法會議員）、生意人，旭日集團有限公司董事長。佢同佢嘅兄弟楊洪、楊振勳、楊浩係佛教徒，企業家楊大偉係佢侄哥。
## 部分公職

* 香港中華總商會永遠榮譽會長（中總第48、49屆會長）
* 民建聯第10屆監察委員
* 香港島各界聯合會第七屆榮譽會長
* 香港中華文化總會名譽會長

## 個人榮譽

* 銀紫荊星章（2004年）
* 大紫荊勳章（2025年）

## 選舉經歷
2006年，佢喺選舉委員會界別分組選舉自動當選成為選委（商界 - 第二）。

喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。

喺2021年8月，佢再次當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考

類:香港民建聯黨員
	

類:香港佛教徒
類:香港生意人
楊釗

**楊釗**可以係指：
*楊國忠：唐玄宗天寶時期知名外戚、權臣、奸臣
*楊振鑫：香港生意人、親中陣營政治人、佛教徒，人稱「牛仔褲大王」
邱建新

**邱建新**，香港親中派政治人物兼商界人士，華豐國貨有限公司董事長。

## 部分公職

* 香港中華總商會常務會董
* 香港中成藥商會名譽會長

## 選舉經歷
喺2021年8月，佢當選成為香港特别行政區選舉委員會商界（第二）委員。

## 參考
高敏堅

**高敏堅**，香港親中派政治人物兼商界人士，裕東國際集團有限公司董事長、英特韋特公司董事長。

## 部分公職

* 香港中華總商會常務會董
* 香港安徽聯誼總會常務理事

## 選舉經歷
喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考
葉少明

**葉少明**，香港親中派政治人物兼商界人士，加置(香港)投資有限公司董事總經理。

## 部分公職

* 香港中華總商會常務會董
* 香港房地產協會執行委員會副主席
* 香港郵政商業用戶諮詢聯席會議委員

## 選舉經歷
喺2021年8月，佢當選成為香港特别行政區選舉委員會商界（第二）委員。

## 參考
伍淑清

**伍淑清**，係香港建制派（傳統親中陣營）生意人，香港美心集團已故創辦人伍沾德長女，有「美心太子女」稱號。

## 爭議
伍淑清喺2019年9月10號出席聯合國人權理事會會議入面，批評香港修例風波嘅示威者。雖然美心發聲明澄清，伍淑清無參與集團管理同擔任職務，但由於伍淑清間接揸住0.17%嘅美心股權，同美心集團之間有利益關係，因而令到美心集同埋旗下嘅品牌同特許經營品牌受到泛民主派抵制，成為黑裝修，紅裝飾，藍罷買，黃幫襯嘅受害者。

## 公職
*香港再出發大聯盟發起人
*香港中華文化總會榮譽會長
## 政治立場
佢係香港親中派一員。
### 選舉及提名經歷
2006年，佢喺選舉委員會界別分組選舉自動當選成為選委（中國人民政治協商會議）。

喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考
黃楚恒

**黃楚恒（Wong Cho Hang Stanley****）**，香港親中派政治人物兼商界人士，泉昌有限公司董事副總經理、蘭州莊園牧場股份有限公司獨立董事。

## 部分公職

* 香港中華總商會常務會董
* 香港福建商會司庫
* 香港福建社團聯會榮譽主席兼青年委員會榮譽主任
* 灣仔區分區委員會(灣仔南)委員
* 香港齊心基金會董事
* 福建省港區政協委員聯誼會第二屆理事
* 中國青年企業家協會第十一屆特邀常務理事

## 選舉經歷
喺2021年8月，佢當選成為香港特别行政區選舉委員會商界（第二）委員。

## 參考
梁偉浩

**梁偉浩**（），祖籍廣東佛山順德，香港民建聯黨員、商界人士（得利鐘錶製品廠有限公司董事長）。

## 部分公職

* 香港中華總商會常務會董、粵港澳大灣區委員會委員
* 香港青年工業家協會榮譽會長
* 香港表廠商會名譽會長
* 中國香港(地區)商會廣東區榮譽會長
* 廣東外商投資企業協會常務副會長
* 民建聯第10屆監察委員

## 政治立場
佢係香港親中派一員。喺2014年，佢有份贊助慶祝中國65週年嘅官方國慶晚會。

佢曾經參與公開聯署支持北京未經諮詢或香港人同意，強行訂立嘅《港版國安法》。

### 選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會商界（第二）委員。

## 部分榮譽

* 2010年：榮譽勳章

## 參考

類:香港民建聯黨員
類:祖籍順德
類:香港生意人
游偉光

**游偉光**（**Tony Yau**，）係香港親中派政治人物兼商界人士，中國海外地產董事總經理，支持北京未經諮詢或香港人同意，強行定立嘅《港版國安法》同埋「愛國者治港」綱領。

## 選舉經歷
喺2021年8月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。

2021年第7屆香港立法會選舉，佢用獨立身份參選商界（第三）功能界別議席，最後落選。

## 外部連結

* 

## 參考
王紹基

**王紹基**（），香港建制陣營（商界親中派）政治人、生意人（金城控股有限公司執行董事），王錦輝家族第三代成員（王國強大仔）。

## 部分公職

* 香港中華總商會常務會董、粵港澳大灣區委員會委員
* 香港再出發大聯盟共同發起人
* 香港廣東社團總會副主席，之後係常務副主席兼青委主任
* 香港華夏工商協會顧問
* 香港東莞社團總會常務副主席
* 香港九龍城工商業聯會2022-2024第十屆執行委員會會長
* 2024年9月26號接任香港齊心基金會主席
* 九龍城區撲滅罪行委員會委員

## 政治立場
佢係香港親中派一員，支持北京未經諮詢或香港人同意，強行訂立嘅《港版國安法》，亦曾經有份幫香港廣東社團總會同民建聯聯合主辦嘅「香港廣東社團青年政治人才培訓課程」擔任課程遴選委員會成員。

### 選舉經歷
喺2021年8月，佢當選成為香港特别行政區選舉委員會商界（第二）委員。

## 參考

類:香港生意人
類:香港馬主
連少冬

**連少冬**，香港親中派政治人物兼商界人士，博時基金（國際）副總裁，支持「愛國者治港」綱領。

## 部分公職

* 香港中資基金業協會會長

## 選舉經歷
喺2021年8月，佢當選成為香港特别行政區選舉委員會商界（第三）委員。

## 參考
8355方法

**8355方法**（，簡稱**8355**）係還原扭計骰嘅一種初級方法，由台灣人許技江（Reheart Sheu）發明，原理上都可以算係層先法嘅一種，特色係扭頭兩層嘅時候專登唔扭哂，留低兩格做「工作空間」，所以可以記少好多公式。同另一種常見嘅初級方法層先法要用大約6條公式相比，8355方法只需要1至3條公式。缺點同層先法一樣，需要好多步數，亦即係話會扭得好慢，唔係一個速解方法。

8355個名就係嚟自佢嘅步驟：
# 第一層有9個方塊，但係只會扭好**8**塊，留返一個角位做工作空間；
# 第二層有4個邊塊，但係只會扭好**3**塊，留返一個邊位做工作空間；
# 利用第一、二層嘅工作空間，扭好剩返嘅**5**個邊塊，其中包括第2步無扭好嘅邊位；
# 用公式扭好剩返嘅**5**個角塊，其中包括第1步無扭好嘅角位。

## 歷史
許技江喺佢寫嘅書《魔方高手製霸技》入邊提出呢種方法，賣點係唔使記好多公式就可以還原扭計骰。

## 睇埋

* 層先法
* 鎖匙窿方法

## 參考資料

### 書目
郭珮芳

**郭珮芳**，香港親中派政治人物兼商界人士，中國建設銀行(亞洲)常務副行長兼執行董事，支持北京未經諮詢或香港人同意強行修改選舉制度。

## 公職

* 香港出口信用保險局諮詢委員會成員
* 司法人員薪俸及服務條件常務委員會委員
* 運輸及房屋局空運牌照局成員
* 香港交易所風險管理委員會委員

## 選舉經歷
喺2021年8月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考
三菱電機

**三菱電機**（，）係日本一間跨國電機及電子設備製造商，亦係三菱集團其中一間核心企業，總部喺東京，1921年1月15號成立。

## 出面網頁
*三菱電機官網
朱立偉

**朱立偉**，香港親中派政治人物兼商界人士，招商證券股份有限公司董事。

## 公職

* 香港中華總商會青年委員會名譽委員

## 選舉經歷
喺2021年9月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考
漢納巴伯拉動畫

漢納巴伯拉動畫（英文：Hanna-Barbera Cartoons, Inc.），係一間美國動畫製作公司，由威廉·漢納同約瑟·巴貝拉創立，喺1957年營運，直到2001年，之後併入華納兄弟動畫同卡通頻道工作室，2006年結束營運，而家依然係名義上嘅單位。
辛聰金

**辛聰金**係香港親中派政治人物兼商界人士，香港中國旅行社有限公司董事副總經理。

## 公職

* 香港入境團旅行社協會執行委員
* 香港中國旅遊協會副秘書長

## 政治立場
佢係香港親中派成員，支持排除民主派人士嘅所謂愛國者治港。

### 選舉經歷
喺2021年9月，佢當選成為香港特别行政區選舉委員會商界（第三）委員。

喺北京未經諮詢或香港人同意，大幅度削減直選議席比例之後嘅首次立法會選舉，佢提名李廣宇。

## 參考
李浩然

**李浩然**（）係清華大學憲法學博士，專攻基本法研究。出版咗《基本法起草過程概覽》、《基本法案例彙編》一，二冊、《以法達治》、《行政長官產生辦法考》、《一國兩制下的香港法治和管治研究》、《數字香港．回歸20 年》、《國安法，廿三條，安全與自由？》、《從世界工廠到世界工程師——新時代下中國的一帶一路倡議》、《基本法與香港——回歸二十五周年特刊》、《數字大灣區》、《國籍的抉擇：香港永久性居民身份研究》等等嘅著作。

李博士而家係全國人大常委會香港基本法委員會委員、香港特區立法會議員和選舉委員會商界（第三）界別分組委員、北京市政協委員、華潤集團粵港澳大灣區首席戰略官、華潤創業董事及副總裁、華潤科學技術研究院院長、基本法基金會會長。曾經喺貴州省擔任息烽縣政府縣長助理，參與扶貧工作，分管教育局、司法局、衛生局、法制辦、政策研究室等部門嘅工作。亦曾經擔任華潤集團戰略管理部總監、戰略研究中心港澳及海外研究室主任，專責海外投資。曾任團結香港基金副總幹事，負責研究工作。

李博士並擔任香港特區政府教育局課程發展議會價值觀教育常務委員會主席、國務院參事室「香港參與一帶一路」課題組金融及法律組召集人、學友社主席，曾任貴州省息烽縣人民政府縣長助理、全國港澳研究會理事、團結香港基金副總幹事、基本法推廣督導委員會委員、公民教育委員會委員、香港菁英會副秘書長、香港特區政府前中央政策組青年成員、特區政府基本法推廣督導委員會教師及學生工作組召集人、哈佛大學法學院PIFS 顧問和香港大學法學院訪問學者。。

李博士因為基本法嘅研究同埋教育工作成就突出，喺2016年獲特區政府頒授榮譽勳章（M.H.），2017年獲選為香港十大傑出青年，2019年獲特區政府委任為太平紳士（J.P.）。

## 選舉經歷
2021年9月，李浩然當選成為香港特别行政區選舉委員會商界（第三）委員。2021年12月，李浩然首次當選成為第七屆立法會議員。2025年12月，李浩然喺立法會選舉選委會界別以1360票，連任成為第八屆立法會議員，喺50名候選人中得票排名第三位。

## 參考文獻

## 出面網頁
*
趙珺

**趙珺**，香港親中派政治人物兼商界人士，支持「愛國者治港」主張同埋北京未經諮詢或香港人同意之下實施嘅所謂完善選舉制度。

## 選舉經歷
喺2021年9月，佢當選成為香港特别行政區選舉委員會商界（第三）委員。

## 參考
姚來文

**姚來文**係香港親中派政治人物兼商界人士，中國太平保險集團群眾工作部副總經理。

## 選舉經歷
喺2021年9月，佢當選成為香港特别行政區選舉委員會商界（第三）委員。

## 參考
1713年國事詔書

**1713年國事詔書**係神聖羅馬帝國皇帝卡爾六世喺1713年4月19號頒佈嘅國事詔書，為咗確保佢個女瑪利亞杜麗莎繼承哈布斯堡君主國嘅世襲領地。
譚岳衡

**譚岳衡**（Tan Yueheng，），係香港建制派（商界親中派）政治人、生意人，交銀國際控股有限公司董事長兼執行董事，現任香港立法會議員（選舉委員會）。

曾經就讀中國國家行政學院。

譚岳衡喺一啲官方網站入面，都介紹佢係中共黨員，不話佢喺參選嗰陣冇申報呢個政治聯繫，記者問到佢時，佢就話啲網站記載唔準，兼且迴避佢有冇入過共產黨呢個話題，如果係真嘅話，佢就係第一個肯定係有共產黨員身份嘅立法會議員。

2025年，譚岳衡放棄連任。

## 部分公職
* 第十四屆全國政協香港委員(其他界別香港人士)
* 香港中資證券業協會永遠名譽會長
* 證監會諮詢委員會成員
* 香港中華總商會粵港澳大灣區委員會委員

## 選舉經歷
喺2021年8月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考
郭彥麗

**郭彥麗**，香港親中派政治人物兼商界人士，支持「愛國者治港」主張。

## 部分公職

* 滬港同心協進會主席
* 香港社區醫療教育服務協會主席
* 滬港社團總會執委

## 選舉經歷
喺2021年9月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。

喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名蔡明禧。

## 部分言論
喺香港反送中運動期間，佢曾經以「黑暴」形容示威者，聲稱「黑暴」導致交通癱瘓，好多長者去唔到覆診。

## 部分榮譽

* 香港義工聯盟優秀義工銅獎

## 參考
莊惠明

**莊惠明**，香港傳統親中派民建聯黨員兼司庫、商界人士（中銀工商金融部副總經理）。

## 部分公職

* 民建聯司庫
* 地區治理委員會主席
* 行政及財務委員會主席
* 民建聯第15屆中央委員/第17屆執行委員

## 選舉經歷
喺2021年9月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。

惠明
## 參考
王磊

**王磊**，香港親中派政治人物兼商界人士，華泰金融控股(香港)有限公司首席執行官，支持「愛國者治港」主張。

## 部分公職

* 團結香港基金顧問
* 香港中國企業協會執行會董
* 香港新界社團聯會名譽會長
* 香港江蘇企業協會常務副會長
* 香港湖北社團總會副會長

## 選舉經歷
喺2021年9月，佢當選成為香港特别行政區選舉委員會商界（第三）委員。

## 參考
觀賞植物

**觀賞植物**係為咗畀人觀賞同埋整作園景而種嘅植物，常見嘅特徵包括有靚嘅花或者靚嘅葉。
劉崧

**劉崧**，香港親中派政治人物兼商界人士。

## 選舉經歷
2006年，佢喺選舉委員會界別分組選舉自動當選成為選委（香港中國企業協會）。

喺2021年9月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。

喺北京未經諮詢或香港人同意，大幅度削減直選議席比例之後嘅首次立法會選舉，佢提名李廣宇。

## 參考
One UI

One UI（之前係Samsung Experience、TouchWiz），係三星電子喺2018年11月22日的Samsung開發者大會發布嘅全新用戶界面。 用嚟代替上一個版本嘅Samsung Experience，作為嗰間公司旗下嘅三星Galaxy系列手機以及Galaxy Watch系列嘅用戶界面。

手機端同平板電腦端的One UI基於Android嘅開發[2]，手錶端同電視端的One UI就基於Tizen嘅開發。根據三星嘅說明，呢個界面正在逐步更新到其他更舊的裝置，[3]並預載喺2019年2月發佈的Galaxy S10系列。

## 功能
One UI 的操作概念：

*自然互動的界面
**將內容和功能放置在手指旁，使用戶能夠更自然的與手機進行互動
*使用戶更專注於目前的工作
**將屏幕內容進行重新組織，使用戶能夠更容易查找並關注內容
**將頁面內容分成預覽區和互動區兩部份，使重點內容統一在預覽區呈現
*新增黑夜模式
**用戶在晚上能夠更舒適的觀看手機內容
* 全新的通知欄界面
* 全新的應用程式圖示
* 重新設計Samsung Experience 主頁，訊息，電話，媒體瀏覽器，瀏覽器等應用程式，使大部份系統應用程式能夠以單手操作
* 導航按鍵能夠以手勢代替。

OneUI中也去除了以下的功能:

*去除了Galaxy S9和Galaxy Note9中專業模式內的影片拍攝功能，僅保留專業模式拍照。引起了相關機型使用者嘅不滿，因為嗰個功能是Galaxy S9和Galaxy Note9售賣時錄影功能的賣點之一。三星電子已經喺後續的One UI 2 更新入面重新加入專業影片模式）

## 版本

2019年上半年S10系列之後的手機已經預載One UI，而舊款手機Galaxy S8系列、Galaxy Note 8、Galaxy S9系列、Galaxy Note 9、Galaxy A9(2018)、Galaxy A8+(2018)等亦陸續獲得更新。

最新嘅版本係One UI 4.1（Android 12） / 發布日期係2021年11月15日，​8個月前

## 參攷